Pasaran Masih ‘Slow’, Rupanya Ucapan 4 Ketua Bank Pusat Ini Jadi Tumpuan!

Pergerakan pasaran yang perlahan terpapar dalam dagangan di awal minggu, di tengah-tengah ketiadaan pemangkin baharu untuk menggerakkan mata wang.
Greenback kekal didagangkan dalam julat yang ketat, melihatkan indeks dolar berlegar pada sekitar harga 102.70 berbanding sekumpulan mata wang utama pada sesi Asia.
Keseluruhannya di awal minggu, dolar New Zealand menjadi mata wang paling kuat, manakala dolar Aussie paling lemah ketika pelabur menantikan penerbitan data inflasi Australia pada hari Rabu.
Forum tahunan Bank Pusat Eropah (ECB) telah dimulakan awal pagi tadi, yang akan menyaksikan Presiden Christine Lagarde, Pengerusi Federal Reserve Jerome Powell, gabenor Bank of England Andrew Bailey dan Bank of Japan Kazuo Ueda berucap dalam perbincangan panel pada acara tersebut malam esok.
Sebarang kenyataan mengenai pendekatan dasar monetari masing-masing boleh memberi impak kepada pergerakan mata wang.
 Sementara itu, mata wang euro didagangkan mendatar sekitar harga 1.0900 selepas data iklim perniagaan Jerman tinjauan Ifo jatuh lebih banyak daripada dijangkakan pada bulan Jun.
Data yang merupakan penunjuk utama kesihatan ekonomi dijalankan untuk meninjau keadaan perniagaan semasa dan jangkaan untuk 6 bulan akan datang.
Dalam pada itu, mata wang pound turut bergerak ‘sideway’ dengan tumpuan pasaran kini terarah kepada ucapan gabenor Bailey di forum ECB.
Yen kekal melemah pada paras terendah berbanding US dolar, terus ditekan oleh BOJ yang masih mengekalkan pendirian dasarnya yang dovish ketika bank pusat seluruh dunia berada dalam fasa pengetatan.
Tumpuan pasaran hari ini akan tertumpu pada data inflasi Kanada, menyaksikan dolar loonie didagangkan kukuh pada sesi Asia.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Menanti Data Tumpuan Malam Ini, Ke Mana Arah USD?

US dolar sedikit meningkat apabila pasaran memasuki sesi Eropah dengan tumpuan pelabur kini beralih kepada terbitan data inflasi pengeluar dan jualan runcit Amerika Syarikat.
Terdahulu, data inflasi pengguna telah dikeluarkan dan bacaan menunjukkan harga pengguna AS meningkat 6.0% pada bulan Februari daripada 6.4% sebelumnya.
Sejajar dengan ketidakpastian yang dicetuskan oleh krisis perbankan AS dan inflasi yang dilihat masih tinggi, pelabur menjangkakan Federal Reserve (Fed) akan menaikkan kadar sebanyak 25 mata asas pada mesyuarat polisi minggu depan daripada jangkaan 50 mata asas sebelum ini.
Laporan inflasi pengeluar dan jualan runcit yang akan dikeluarkan malam ini dijangka akan memberi petunjuk lebih jelas untuk laluan dasar Fed seterusnya.
Dalam pada itu, euro turut menjadi tumpuan pelabur menjelang mesyuarat polisi Bank Pusat Eropah (ECB) yang akan berlangsung pada hari Khamis.
 Mata wang itu didagangkan sedikit susut pada sesi Eropah tetapi masih berada di sekitar paras tertinggi 4 minggu berbanding US dolar.
Sementara mata wang pound pula diniagakan mendatar walaupun data pekerjaan UK yang dikeluarkan sebelum ini menunjukkan tanda-tanda pasaran buruh yang ketat semakin berkurang.
Di sisi lain, mata wang antipodean dolar Aussie dan New Zealand mencatatkan kemerosotan selepas data inflasi dari China gagal menggerakkan kedua-dua mata wang itu.
Sesi Asia hari Khamis akan menjadi tumpuan utama buat pelabur dolar Aussie dan New Zealand dengan pengeluaran data keluaran dalam negara kasar (KDNK) New Zealand dan laporan pekerjaan Australia.
Berminat untuk mengetahui lebih mendalam mengenai pasaran mata wang? Jom sertai komuniti kami. Klik di sini untuk join.


Sentimen Pasaran Forex Dalam Sesi Awal Pembukaan Market New York

Permintaan aset ‘penyimpan nilai’ mendominasi pasaran sejak Isnin dengan ketegangan geopolitik global terus menyokong komoditi emas di mana Yen juga terus mengukuh.
Citarasa kepada risiko (Risk-Appetite) semakin berkurangan dalam sesi awal dagangan New York dengan AS masih mengekalkan pendirian tegas kepada Korea Utara. Kini ketegangan juga timbul di antara AS dan Rusia dan menjadi perhatian global.
Usd/Jpy masih berada di bawah tekanan dan kejatuhan di bawah paras 110.00 telah menolak pasangan matawang ini berterusan sehingga kini didagang di sekitar 109.60.
 Pasaran saham Amerika Syarikat juga di bawah tekanan dengan S&P500 susut 0.7%. Hasil bon Amerika Syarikat turut susut dengan sokongan terus kepada emas di mana harga emas ketika ini di sekitar $1274.00.
Komen oleh Presiden Fed cawangan San Francisco bahawa kenaikan 3-4 kali kadar faedah adalah bersesuaian hanya memberi kesan minimum kepada pasaran.
Rundingan yang dijalankan oleh Rusia dan Setiausaha Negeri AS Tillerson terus menyebabkan ketidaktentuan dalam sesi dagangan Rabu.
Trend dagangan dengan sentimen ‘risk-off’ dijangka akan terus mendominasi pasaran sepanjang 48 jam dari sekarang dengan jangkaan pergerakan mengejut pasaran berikutan kecairan pasaran yang semakin berkurangan.


Sentimen Terkini Pasaran Forex Setakat Awal Pembukaan Sesi Eropah

Momentum US dolar dari hari Jumaat lepas turun dalam dagangan sesi Asia pada hari Isnin, dengan indeks US dolar bergelut untuk tetap berada di atas paras 90.0. US dolar melemah walaupun dengan berita bahawa Korea Utara mungkin mengadakan rundingan dengan Amerika Syarikat di mana Jong-Un bersedia untuk menghentikan program nuklearnya.
Indeks US dolar turun 0.16% yang membawa bacaan kepada 89.97. US dolar menjunam minggu lalu kepada paras terendah 89.41 tetapi pulih semula selepas ketegangan perang perdagangan yang dimulakan oleh Presiden Trump mengenai pelan tarif keluli dan aluminium mengecualikan Kanada dan Mexico.
 Terdapat potensi pengecualian tariff yang lebih luas dalam perbincangan antara A.S. dan Korea Utara dalam potensi pertemuan antara Trump dan Kim Jong-un. Hal ini telah meningkatkan keyakinan pelabur global.
US dolar membuat penurunan berbanding Yen pada minggu lalu berikutan sentimen berisiko disebabkan tariff dan peletakan jawatan Gary Cohn. Namun, USD/JPY menguat semula selepas berita positif dari Korea Utara yang mungkin akan menamatkan program nuklear mereka.
Sementara itu, pair AUD/USD diniagakan 0.36% lebih tinggi pada $0.7801. Aussie mendapat berita baik pada hujung minggu bahawa Australia juga akan dikecualikan daripada pelan tarif keluli dan aluminium yang diimport dari Australia.


AUD/USD Berpotensi Cecah 100 PIPS Penurunan Harga

Matawang komoditi dolar AUD pada dagangan semalam kembali mengalami kejatuhan selepas terkesan daripada perubahan sentimen pasaran yang berisiko. Isu perang antara India dan Pakistan antara yang menjadi tumpuan pasaran semasa dan memperngaruhi sentimen.
Sebaliknya, situasi berisiko dalam pasaran memberi kelebihan kepada USD untuk kembali mengukuhkan dagangannya setelah sebelum ini mengalami kejatuhan ekoran perkembangan positif rundingan dagang AS-China.
Jika diperhatikan pergerakan harga pada chart pasangan matawang AUD/USD, harga membuat kenaikan dan menguji zon resistance 0.72000 namun gagal melepasi paras tersebut.
Dagangan semalam menyaksikan harga pada AUD/USD membuat penurunan lebih 70 pips melepasi paras Magic Pivot dan support MagicS1 pada indicator Moshed Magic line semalam.
Bersambung pada sesi pasaran Asia hari ini pula, harga dilihat melonjak menguji paras Magic Pivot 0.7155 hari ini selepas perbelanjaan syarikat persendirian mencatatkan angka yang meningkat.
Lonjakan sekitar 30 pips tersebut kemudiannya kembali menurun melihatkan harga terus ditekan kembali ke paras yang lebih rendah.
Selain itu, dagangan Aussie turut terkesan dengan bacaan data ekonomi di China pagi ini. Data PMI perkilangan China mencatatkan angka yang menurun sekaligus merekodkan penguncupan untuk tiga bulan berturut-turut. Tambahan lagi, penurunan kali ini adalah paling terendah dalam tempoh tiga tahun.
 Sentimen semasa dilihat sukar untuk menyokong pengukuhan Aussie buat masa ini, namun sebarang kemungkinan boleh berlaku dalam pasaran.
Jika harga terus membuat penurunan, jangkaan pergerakan harga boleh mencecah sekitar 100 pips ke paras support semasa berhampiran paras support MagicS2 pada indicator Moshed Magic Line.
Namun jika harga kembali membuat kenaikan, zon resistance di paras 0.72000 bakal diuji semula harga dan pelabur akan memberi tumpuan terhadap reaksi harga pada paras tersebut.
Lihat gambar chart AUD/USD di bawah dan beri tumpuan pada paras-paras yang menjadi tarikan harga. Pantau juga paras support dan resistance pada indicator Moshed Magic Line untuk rujukan tambahan analisis teknikal anda.

Paras support: 0.7111, 0.7083, 0.7039.
Paras resistance: 0.7182, 0.7226, 0.7254.


Harga Pantul Semula, Namun Pelabur Masih Lihat EUR/USD Berada Dalam Trend Bearish

Sentimen pasaran pada minggu ini kekal tidak menentu dengan dagangan pada Rabu semalam melihatkan risiko kembali mereda sementara perkembangan krisis Rusia-Ukraine terus dipantau rapat oleh pelabur.
Meleset berbanding jangkaan untuk terus memacu kukuh, US dolar sebaliknya pada sesi New York semalam kembali bergerak suram.
Pelabur turut memberi tumpuan terhadap isyarat kenaikan kadar faedah oleh Federal Reserve (Fed) apabila Pengerusi Fed, Jerome Powell memberi petunjuk untuk peningkatan 25 mata asas pada mesyuarat Mac.
Namun, pergerakan US dolar akan terus dibayangi oleh krisis peperangan antara Rusia dan Ukraine yang mempengaruhi dagangan safe-haven termasuk US dolar.
Sementara itu juga, pelabur berwaspada terhadap dagangan US dolar menjelang laporan data pekerjaan NFP Amerika Syarikat (AS) untuk bulan Februari yang akan diterbitkan pada Jumaat.

Meneliti pergerakan harga pada carta pasangan mata wang utama EUR/USD, harga menunjukkan penurunan pada sesi Eropah semalam untuk mencatatkan paras terendah terbaru untuk tempoh hampir 2 tahun.
Namun, momentum gagal dikekal pada sesi New York di mana harga pantul membuat kenaikan semula menunjukkan prestasi suram US dolar.
Harga yang mencecah paras 1.10600 meningkat semula ke paras sekitar 1.11400, namun masih bergerak dalam corak harga yang menurun.
 Paras halangan Moving Average 50 (MA50) pada rangka masa 1 jam kekal menjadi penghalang untuk kenaikan harga sebagai isyarat untuk harga meneruskan pergerakan dalam trend bearish.
Walaupun sentimen pasaran berisiko sebelum ini sedikit mereda, harga masih dijangka untuk meneruskan penurunan dengan memulakan dagangan pada sesi Asia pagi Khamis ini dengan ‘merah’.
Penurunan lanjut harga bakal dijangka akan mensasarkan kepada zon support 1.1000 untuk harga terus mencatatkan paras terendah terbaru sejak Mei 2020.
Namun berwaspada sekiranya harga mula membuat lonjakan apabila US dolar terus gagal untuk mendominasi dalam pasaran.
Harga yang melepasi halangan MA50 bakal menguji paras rintangan pada 1.12000 sebelum memberi isyarat awal untuk perubahan trend bullish.
Kenaikan lebih tinggi akan menuju pula zon SBR (support become resistance) sehingga 1.14000 selepas berjaya melepasi zon 1.12700 sebelumnya.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Minyak Global Terpantul Dari Paras Terendah Selasa, Sentimen Positif

Harga minyak mentah terpantul semula dalam dagangan Rabu, selepas menjunam pada Selasa. Kejatuhan harga minyak global pada Selasa disumbangkan oleh jangkaan kepada pengurangan jumlah stok minggu lalu di US.
Harga minyak naik 2% selepas data yang dikeluarkan oleh Institut Petroleum Amerika (API) mencatatkan pengurangan sebanyak 7.4 juta tong pada minggu lalu, dimana pasaran menjangkakan pengurangan sebanyak 2 juta tong sahaja.
Tambahan lagi, OPEC dilihat masih mengikut perancangan pemotongan bekalan yang menambah kepada sentimen positif dalam pasaran minyak mentah ketika ini. Minyak Brent (Brent-oil) meningkat kepada harga $56.55 setong dari paras terendah Selasa iaitu $55.30 setong.
Disebabkan impak jangka pendek pengurangan stok minyak US, harga minyak mentah dijangka akan meneruskan kenaikan beberapa hari lagi yang dikuatkan dengan pemotongan bekalan 1.8 juta tong sehari dari OPEC dan bukan-OPEC.
 Pasaran akan mengalami kekurangan bekalan, jika perjanjian sebelum ini dipatuhi dan akan membawa harga minyak ke paras $60 setong dalam masa terdekat.
Walaubagaimanapun, risiko tetap ada dengan peningkatan jumlah pelantar di US yang dilaporkan oleh Baker Hughes sebelum ini. Peningkatan ini akan menguatkan potensi pertambahan pengeluaran dari US beberapa bulan lagi.
Ketika ini harga minyak WTI (West Texas Intermediate) didagangkan pada harga $53.13 setong, manakala minyak Brent (Brent-oil) pada harga $56.32 setong semasa artikel ini ditulis.

PROMO!!
Dapatkan Segera Pakej MoshedFX Ultimate Trader Mastery – Klik Sini
Gunakan Kupon : NFP150
Jimat extra RM150 + Diskaun 40% = Total Jimat RM700 dari harga asal
Promo tamat 6 Jan 2017 tepat jam 11:59PM. Cepat!


Harga Emas Masih Mencari Peluang Untuk Naik Lebih Tinggi

Harga emas jatuh di awal pembukaan pasaran Asia, selepas sesi sebelumya tutup pada harga $1.269.13. Namun kembali naik ke paras lebih tinggi daripada penutupan semalam.
Harga kontrak emas pada Ogos di Comex di New York Mercantile Exchange (NYME)  meningkat 0.17% kepada $1268.76 setakat pukul 11.15 pagi.
Sepanjang minggu ini, pasaran emas di lihat bergerak sekitar lima dolar US, di antara $1,268.40 dan $1.270.31. Pasaran emas masih lagi mencari peluang untuk bergerak lebih tinggi kesan daripada kelemah dolar US yang berterusan.
Minggu lepas pula, kita dapat lihat diskaun harga emas terbanyak sejak 7 bulan lalu di India. Hal ini di sebabkan harga emas yang meningkat telah mengurangkan permintaan, di tambah pula dengan bekalan emas import yang sedikit.
 Berdasarkan laporan syarikat GFMS di bawah Thomson Reuters,”Emas import bagi separuh tahun pertama sudah menghampiri jumlah import bagi keseluruhan tahun lepas, jadi jangkaan jumlah import untuk separuh tahun kedua mungkin sekitar 250 tan sahaja”.
Faktor lain juga di sebabkan oleh ketidakstabilan politik Trump yang berterusan. Selain daripada kegagalan kerajaan mengusul rancangan pemasuhan Obamacare, agenda-agenda lain seperti pengurangan cukai turut tergendala.
Walau bagaimanapun, laporan polisi terkini bank pusat Australia dan UK, serta data NFP (nonfarm payrolls) akan menjadi tumpuan para pelabur minggu ini.
Logam berharga lain juga meningkat akibat kejatuhan dolar US ini. Harga perak meningkat 0.23% kepada $16.825, manakala platinum susut 0.03% kepada $943.40. Tembaga pula di dagangkan pada $2.896, meningkat 0.17%


Komentar Penasihat Ekonomi Utama Trump Terhadap Hubungan Perdagangan US-China

Larry Kundlow yang merupakan salah seorang penasihat ekonomi utama Donald Trump menemplak kenyataan China dengan mengatakan bahawa Chinalah yang bersalah kerana melanggar undang-undang perdagangan, bukan Donald Trump. Baru-baru ini China telah memberi amaran bahawa mereka akan mengugurkan komitmen rundingan yang telah disepakati jika Trump ingin melaksanakan cukai juga.
Kundlow mengatakan bahawa Trump hanya memberi respon balas terhadap ketidakadilan perdagangan yang telah dizahirkan.
Kundlow malah menyalah China, Europe, NAFTA dan mereka yang tidak mahukan perdagangan yang saksama.
 Walaubagaimanapun baru-baru ini terdapat laporan yang melaporkan bahawa terdapat sedikit kemajuan perbincangan tentang bagaimana ingin mengurangkan $375 billion lebihan perdagangan China dengan US. Namun Trump pada minggu lepas telah mengatakan ingin mengenakan cukai sebanyak $50 billion keatas barangan import China.
Berdasarkan laporan daripada akhbar China, jika US masih berkeras untuk mengenakan cukai, segala perjanjian yang disepakati dalam rundingan akan terbatal.
Laporan itu dikeluarkan selepas setiausaha perdagangan, Wilbur Ross berjumpa dengan wakil China. Perbincangan tersebut juga menumpukan langkah teknikal untuk mengurangkan defisit US.
Situasi ini telah menimbulkan kekhuatiran dalam kalangan pemain pasaran kerana khuatir ia akan mencetuskan perang perdagangan.


Selepas GBP/US Naik 80 Pips, Pelabur Tunggu ‘Signal’ Lebih Jelas

Situasi pergerakan yang sama dipaparkan pada carta pasangan matawang GBP/USD pada hari kedua dagangan minggu ini dengan paras 1.30000 menjadi paras sokongan harga.
Jika diperhatikan pergerakan harga di sesi Asia semalam, harga gagal melepasi halangan Moving Average 50 (MA50) pada rangka masa 1 jam sebelum turun semula ke paras 1.30000.
Namun, harga kembali melonjak semula dari zon RBS (resistance become support) tersebut melepasi halangan dinamik MA50 dengan kenaikan harian dicatatkan sekitar 80 pips.
Faktor yang mendorong peningkatan Pound di sesi Eropah adalah harapan terhadap kesepakatan rundingan Brexit antara United Kingdom (UK) bersama Kesatuan Eropah (EU) dicapai pada saat akhir. Namun kenaikanharga dilihat bersifat sementara.
Menguji paras ketinggian pada awal minggu, harga turun semula sehingga sesi New York berakhir berikutan kebimbangan pelabur terhadap pasaran mendorong pengukuhan nilai US dolar.
 Bersambung pada sesi pasaran Asia hari ini, harga bergerak perlahan di sekitar paras MA50 dengan arah pergerakan yang masih belum jelas.
Jika penurunan berlaku, paras 1.30000 akan kembali diuji dan jika harga berjaya menembusinya, zon RBS (resistance become support) pada 1.29000 akan menjadi tumpuan seterusnya.
Sebaliknya jika kenaikan harga berlaku pula, paras rintangan mingguan sekitar 1.30800 akan diuji sebelum harga yang meneruskan kenaikan akan kembali ke zon resistance di bawah paras 1.32000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Harga Import AS Meleset Dari Jangkaan, Pengeluaran Industri UK Positif

Harga import Amerika Syarikat merekodkan kenaikan terendah dalam tempoh lima bulan pada Disember dan harga import teras melemah disebabkan penurunan harga makanan dan harga barangan pengguna.
Jabatan Buruh berkata pada Rabu bahawa harga import meningkat 0.10% bulan lalu yang merupakan bacaan terendah sejak Julai dan jauh di bawah jangkaan penganalisis ekonomi iaitu kenaikan 0.5%.
Harga import sebelum ini dilaporkan meningkat 0.7% pada November. Dalam tempoh 12 bulan sehingga Disember, harga import naik sebanyak 3.0% rendah berbanding November yang mencatat kenaikan tahunan 3.3%.
Harga petroleum yang diimport meningkat 2.0% bulan lalu berikutan kenaikan harga minyak mentah dunia selepas komoditi hitam melonjak 8.1% pada November. Harga import yang tidak mengambil kira petroleum naik 1.3% dalam tempoh 12 bulan sehingga Disember.
 Data Pengeluaran Pembuatan UK
Pengeluaran industri UK merekodkan kenaikan yang kukuh sekaligus menyokong kepada pertumbuhan ekonomi pada bulan terakhir 2017, namun sektor pembinaan sedikit meleset daripada data yang dikeluarkan pada Rabu.
Pertumbuhan ekonomi adalah perlahan pada sembilan bulan pertama 2017 disebabkan inflasi yang tinggi. Walaupun Sterling telah memulih sepanjang tempoh itu, namun masih belum cukup menyokong pengeluaran.
Jerman pada Selasa merekodkan pertumbuhan yang tinggi dalam pengeluaran industri dengan pengukuhan eksportnya.
Britain pula pada Rabu merekodkan kenaikan 0.4% pada November berbanding 0.2% yang dicatat pada Oktober. Jangkaan untuk data kali ini adalah kenaikan 0.3%.


MoshedFX Mengulas Tentang Krisis Ekonomi Greece dan Kenapa Untungnya Menjadi Seorang Forex Trader

Pagi tadi sudah diumumkan Greece gagal bayar hutang IMF. Sehingga kini, ia disekat dari sebarang bantuan oleh IMF kecuali Greece dapat bayar hutang lamanya. Lagi 1 jam nak due hutang IMF, Greece cuba minta bantuan Eurozone untuk another bailout tetapi gagal. Eurozone tolak.
Sepatutnya jika Greece gagal bayar hutang IMF, Eurozone ada hak juga untuk demand balik kesemua hutang sebanyak 189 billion Euro yang telah dipinjam kepada Greece, sekali dengan interest. Tetapi secara praktikalnya memang Eurozone pun tak akan minta balik duit. Greece confirm tak dapat bayar sebab nak bayar IMF pun tak boleh.
Referendum yang dijadualkan 5 July ini akan memberikan kesan yang sangat besar kepada Eurozone dan Greece. Sebab referendum ini menuntut Parlimen Greek mengundi “Ya” atau “Tidak”
Jika vote “Ya”, bermaksud Greece perlu terima cadangan daripada pemiutang Eurozone yang mencadang supaya Greece kenakan cukai lebih tinggi pada rakyat dan cuba untuk kurangkan perbelanjaan kebajikan untuk cuba bayar hutang.
Jika vote “Tidak”, bermaksud menolak proposal dari pemiutang dan sekaligus bersetuju untuk Greece tinggalkan Eurozone.
Walaupun Mr Tsipras (Perdana Menteri Greece) nampak macam preferred jalan untuk tinggalkan Euro, tetapi jika tinggalkan Euro lebih banyak perkara yang buruk boleh terjadi, sehinggakan Mr Tsipras juga tak mahu ia terjadi.
Apa-apa pun European Central Bank dipercayai akan mengeluarkan dana kecemasan untuk Greece bernilai 63 Billion Euro nanti.
Apa akan jadi seterusnya :
5 July – referendum tentang penerimaan proposal dari pemiutang. Dan ramai juga yang katakan ia adalah muktamad tentang kedudukan Greece dalam Euro.
20 July – Greece perlu redeem 3.46 billion Euro bond yang dipegang oleh European Central Bank. Jika gagal, ECB akan memotong akses Greece untuk mendapatkan dana kecemasan.
Jom lihat siapa yang memegang hutang Greece paling banyak

Eurogroup akan bersidang lagi pada hari ini sekitar jam 5.30 petang waktu malaysia untuk bincangkan hal ini. Jadi sentiasa alert ya!

Pandangan MoshedFX.com
Jika Greece keluar dari Euro, akan terdapat lagi banyak masalah untuk terma hutang-hutangnya sebelum ini dan jika Greece gagal manage negaranya sendiri dan diistiharkan bankrup, hutang-hutang tersebut akan “burned”. Jadi ia akan terus memberikan kesan teruk kepada Eurozone dan juga ekonomi global.
 Kononnya, parti Syriza yang diketuai oleh Mr.Tsipras inginkan Greece stand alone utk manage negaranya. Tetapi banyak perkara hanya teori. Rendahkan matawang, untuk tarik pelabur dan lain-lain. Tingkatkan eksport dan lain-lain. Dengan dibebani hutang yang ada, dan dengan pakej rangsangan ekonomi sebelum ini Greece masih gagal mengawal negaranya. Saya tidak rasa yang Greece dapat bangun dengan semudah ABC untuk menarik pelabur dan lunaskan terma-terma hutang lama.
Lebih bimbang inflasi akan meningkat pada kadar sangat cepat, cetakan duit terlalu banyak, sekaligus bakal membawa Greece terus menuju ke gaung kebankrapan.
Jika bankrap, hancur terus harapan Eurozone untuk dapatkan interest daripada Greece. Hutang ibarat langsai kepada orang mati. Apa akan jadi? German paling terkesan. Seperti kita tahu German pemegang hutang Greece paling banyak dan ia adalah negara paling kuat kesan ekonominya terhadap matawang Euro dan kesatuan Eropah.
Ia akan drag Euro ke tahap pariti seperti yang dibincangkan oleh trader-trader pasaran kewangan, iaitu 1:1 dengan US Dollar. Maksudnya tukaran USD 1 bersama 1 Euro.
Apa-apa pun jika tiada tindakan dari Eurozone dan perjanjian yang dapat dipersetujui bersama Greece untuk melalui tempoh sukar ini, akan menyebabkan kesan buruk terhadap matawang Euro. Kesan sangat buruk juga kepada ekonomi global.

Apa kesan kepada kita as Forex Trader?
Kesannya jika kita tahu situasi ini, kita dapat jana keuntungan yang banyak sebab akan terjadi pergerakan pip yang banyak terutama pada matawang Euro. Itulah untungnya menjadi forex trader. Mungkin ramai orang hanya boleh berbincang tentang krisis Greece, ramai ambil tahu, ulas sana sini, tetapi berapa ramai orang dapat ambil kesempatan segala up and down ?
Walaupun krisis ini kita tidak suka ia berlaku, kerana ia beri kesan ekonomi global. Tetapi sebagai forex trader ini adalah peluang untuk dapat jana profit lebih banyak. Sama ada Greece keluar atau tidak. Kita tetap buat duit. Apa sahaja yang terjadi, forex trader still dapat catch up dengan pasaran.
Seperti kejatuhan nilai ringgit sebelum ini, dari paras terendah kita withdraw dulu RM3.00 per 1 USD, sekarang kita sudah dapat sekitar RM3.60 per 1 USD. Untung 60 sen jika didarab 1000 USD sudah RM600 bezanya. Walaupun kita tidak suka jika negara mengalami krisis, tetapi forex trader ibarat kalis ekonomi apabila kita “kerja” kita adalah berkisar tentang matawang. Kita dapat ambil untung jika tahu apa situasi ekonomi yang terjadi.
Apa sahaja yang terjadi, forex trader dapat manfaat tentangnya.
Sama ada anda adalah seorang pekerja kerajaan, doktor, lawyer, pilot, business man, jurutera dan apa-apa sahaja jawatan tetap anda, anda masih boleh menjadi seorang forex trader kerana ia tidak menganggu apa-apa sahaja jawatan tetap anda.
Untung menjadi seorang forex trader yang berilmu.
Kepada yang baca artikel ini dan mungkin berminat untuk menjadi seorang REAL FOREX TRADER, mengenal lebih lanjut tentang forex trading, bagaimana ia membantu untuk menjana income, boleh terus dapatkan Panduan Lengkap Pakej Mudahnya Belajar Forex di www.mudahnyabelajarforex.com < KLIK SINI UNTUK INFO LANJUT
HANYA FOREX TRADER AKAN FAHAM KEMANISANNYA!


Sentimen Pasaran Sesi Eropah : Euro Matawang Terkuat, Perang Dagang Reda

US dollar melemah dengan membuat penurunan dari paras tertinggi 11 bulan yang lalu berbanding beberapa matawang utama yang lain pada Jumaat. Pasaran pada sesi Asia hari ini dilihat berani mengambil risiko dengan peningkatan yang dapat dilihat dalam indeks-indeks saham Asia.
Indeks US dollar yang mengukur kekuatan matawang greenback berbanding matawang utama yang lain susut 0.21% setakat pada pukul 3.27 petang.
Major pair EUR/USD setakat ini membuat kenaikan 0.47% dengan GBP/USD naik 0.42%. USD/JPY setakat ini naik 0.14%, USD/CAD pula susut 0.16% dengan USD/CHF susut sebanyak 0.27%. Pair AUD/USD dan NZD/USD masing-masing membuat kenaikan sebanyak 0.42% dan 0.52%.
 Matawang paling kuat setakat ini adalah Euro dan NZD, manakala matawang paling lemah Yen. Dengan menggabungkan matawang paling kuat dan lemah, pair EUR/JPY dan NZD/JPY masing-masing naik sebanyak 0.74% dan 0.73%.
Sentimen pasaran pada sesi Asia hari Jumaat semakin pulih apabila pasaran saham Asia membuat kenaikan. Bukan itu sahaja, indeks saham Eropah juga dibuka lebih tinggi pada pukul 3 petang tadi. Indeks DAX di Jerman naik 0.30% setakat pada pukul 3.37 petang. Peningkatan indeks Asia dan Eropah pada Jumaat membuktikan sentimen terhadap perang dagang sedikit reda.
Hal ini mungkin disebabkan laporan Bloomberg yang mengatakan beberapa pegawai White House telah memulakan semula rundingan dengan China bagi mengelak daripada perang dagang yang lebih besar.


US Dolar Lemah Semula, EUR/USD Naik Tembus $1.0800

Tiada perubahan ketara yang berlaku pada pasaran di pembukaan awal minggu semalam, namun US dolar dilihat kembali bergerak lemah semula.
Kebimbangan sedikit diredakan dengan berita pembelian Silicon Valley Bank (SVB) oleh First Citizens Bancshares.
Selain itu, Deutsche Bank di Jerman yang berdepan masalah lonjakan credit default swap (CDS) dilaporkan bahawa berlaku peningkatan semula sahamnya yang jatuh sebelum ini.
Susulan US dolar yang kembali suram di awal minggu, mata wang Euro mengambil peluang untuk meningkat walaupun pada tempo perlahan selain disokong oleh terbitan data tinjauan iklim perniagaan di Jerman yang positif.

Jika diteliti pada carta harga pasangan mata wang EUR/USD, harga telah berjaya memaparkan kenaikan semula di sesi New York semalam menuju paras 1.08000 selepas bergerak mendatar pada sesi-sesi sebelumnya.
Menyambung dagangan di sesi Asia pagi ini (Selasa), harga dilihat meneruskan kenaikan dan melepasi paras 1.08000 tersebut.
Pergerakan harga yang juga telah berada semula di atas paras sokongan Moving Average 50 (MA50) pada rangka masa 1 jam di carta EUR/USD itu telah memberi isyarat awal untuk pergerakan bullish.
 Sekiranya US dolar terus didagangkan lemah selepas ini, kenaikan dilihat akan menuju semula paras ketinggian dicapai minggu lalu melepasi zon penting 1.09000.
Seterusnya, sasaran akan kembali terarah semula pada ketinggian 1.1000 untuk harga catatkan paras tertinggi terbaru 8 minggu.
Sebaliknya, jika harga kembali menyambung corak penurunan yang telah dipaparkan pada penghujung minggu lalu, harga boleh susut semula di bawah paras 1.08000 dan kembali memberi petunjuk bearish.
Penurunan harga dilihat akan menuju semula ke zon 1.07000 seperti yang berlaku pada terjunan harga Jumaat lalu.
Menyambung penurunan lebih rendah, harga boleh mencecah hingga sekitar 1.06000 atau lebih rendah lagi pada zon support 1.05000.
Pelabur akan memberikan tumpuan pada terbitan data keyakinan pengguna Amerika Syarikat (AS) yang akan diterbitkan pada sesi New York malam ini dan akan mempengaruhi pergerakan mata wang US dolar.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Emas Susut Lebih Rendah Dari Harga Pembukaan Minggu Ini

Pada sesi Asia hari ini, harga emas masih di bawah paras penutupan harga semalam dengan fokus kini di berikan kepada data nonfarm payroll US (NFP) malam esok.
Nilai kontrak emas bagi bulan Ogos di Comes NYME susut 0.81% kepada $1,261.41 per ounce setakat jam 11:30 pagi ini.
Semalam, harga emas jatuh ke bawah paras pembukaan harga hari Isnin, namun masih kekal di atas harga tertinggi tujuh minggu yang lalu.
 Selepas data ADP yang berada di luar jangkaan semalam, dolar US terus melemah dan logam beharga emas menjadi tarikan kepada pengguna akibat harga emas yang di sandarkan dengan dolar semakin susut dan lebih murah untuk di miliki oleh pemilik matawang asing yang lain.
Walau bagaimanapun, permintaan terhadap emas terhenti apabila wakil Fed di Cleveland, Presiden Loretta Mester dalam ucapannya bersama Persatuan Bank Rakyat Ohio mencadangakan bank pusat (Federal Reserve) untuk teruskan perancangan pengetatan polisi secara berperingkat supaya keraguan dapat di atasi, dan para pelabur dapat lihat bahawa kita sudah aturkan polisi ini secara sistematik.
Tambah beliau, “Fokus terhadap risiko-risiko dan implikasinya kepada matlamat polisi kita dalam jangka masa sederhana”.
Pengurangan bekalan emas di India turut menjadi faktor tekanan pada harga emas. Menurut laporan Thomson Reuters GFMS, “Import emas ke pasaran India pada separuh tahun 2017 sudah menghampiri jumlah pada tahun 2016, jadi jangkaan hanya 250 tan emas bakal di import pada separuh tahun kedua”.


Emas Meneruskan Terjunan di Paras Terendah!

Harga emas bergelut berhampiran paras terendah dalam tempoh enam minggu dalam sesi dagangan awal Eropah memandangkan pasaran semakin menghampiri mesyuarat penetapan kadar oleh Fed.
Dagangan gold futures menjunam sebanyak $2.55 atau sekitar 0.2 peratus kepada $1,200.55 troy ounce, tidak jauh dari nilai terendah yang dicatat pada Jumaat.
Fed dijadualkan akan membuat kesimpulan terhadap mesyuarat dasar yang dijalankan selama dua hari pada awal pagi Khamis dengan kebanyakan peserta pasaran menjangkakan bahawa Fed akan menaikkan kadar di dalam julat antara 0.75 peratus hingga 1 peratus.
Selain itu, bank pusat AS juga dijangka akan mengeluarkan ramalan terkini bagi pertumbuhan ekonomi yang dikenali sebagai “dot-plot”.
 Sidang akhbar yang akan dipengerusikan oleh Janet Yellen slepas mesyuarat tersebut juga dijangka akan menjadi tumpuan. Fed sebelum ini mengunjurkan tiga kali kenaikan pada tahun 2017 gara-gara kenaikan dalam inflasi dan keutuhan pasaran pekerjaan.
US Dollar Index yang mengukur kekuatan matawang gergasi kali terakhir dinilai meningkat sebanyak 0.3 peratus kepada 101.52.
Juga di Comex, niaga silver futures menyusut sebanyak 4.4 sen atau sekitar 0.3 peratus.
Sementara itu, dagangan copper futures menjunam sebanyak 0.6 sen kepada $2.619 sepound.
Singapura Atasi Kedudukan Tokyo dan Hong Kong Dalam Indeks Ini!


Undian Brexit Kali Ke-3 Gagal, Data Ekonomi China Melonjakkan Sentimen Pasaran

Penghujung minggu lalu mempamerkan kekuatan pada dagangan matawang dolar Amerika Syarikat berikutan faktor isyarat yang dovish oleh bank-bank pusat utama yang lain yang menurunkan unjuran terhadap pertumbuhan ekonomi berdasarkan pertumbuhan pada suku tahun terakhir 2018 yang merosot.
Dagangan USD terus positif bersambung pada minggu ini untuk permulaan suku tahun kedua bagi tahun ini disokong oleh sentimen positif daripada data ekonomi di China. Bacaan data yang mengejutkan pada aktiviti perkilangan di China telah menyokong dagangan Yuan sekaligus melonjakkan keyakinan pelabur luar.
Aktiviti perkilangan di China berkembang di luar jangkaan untuk pertama kali dalam tempoh empat bulan pada Mac memberikan isyarat langkah merancakkan ekonomi dimulakan kerajaan untuk mengukuhkan kembali ekonomi kedua terbesar dunia itu.
Dan dengan itu juga, USD dilihat mengukuh berbanding matawang safe-haven Yen yang terkesan apabila sentimen dalam pasaran kembali pulih.
Matawang komoditi dolar Australia dan dolar New Zealand juga turut menerima manfaat oleh sentimen positif di China. Khususnya, Aussie yang sensitif terhadap perubahan ekonomi di China atas faktor rakan dagang utama turut mengukuh untuk memulakan dagangan bulan April.
 Sementara itu, Euro pula kekal lemah dan didagangkan ke paras terendah tiga minggu berbanding USD dan masih terkesan pada faktor fundamental semasa.
Selain itu juga, Gabenor bank pusat Belanda, Klaas Knot yang dikenali sebagai antara ahli yang hawkish dalam mesyuarat penetapan kadar, telah menyatakan bahawa adalah jelas kadar faedah bakal diturunkan sebelum krisis ekonomi berlaku.
Beralih pada perkembangan Brexit pula, Pound Sterling terus mengalami kejatuhan untuk menutup dagangan suku tahun pertama dan mencatatkan rekod dagangan bulanan yang terendah dalam tempoh lima bulan selepas undian Brexit gagal lagi.
Ahli parlimen pada Jumaat telah menolak pelan perjanjian Brexit May untuk kali ketiga dan terus memberikan tekanan terhadap GBP dengan kebimbangan pelabur bahawa, Britain berkemungkinan akan berundur dari Kesatuan Eropah tanpa sebarang perjanjian pada 12 April ini.
Pelabur melihat ketidaktentuan pada rundingan tersebut akan terus menjejaskan dagangan matawang Britain tersebut.
Kekal mengikuti perkembangan dalam pasaran semasa untuk membantu anda merancang strategi dagangan yang lebih jelas dan sistematik berserta pengawalan risiko yang terbaik.


Ini Faktor yang Mendorong Kenaikan Harga Minyak Global Hari Ini!

Harga komoditi hitam turut mencatatkan peningkatan pada Rabu apabila Arab Saudi dikatakan sedang dalam usaha untuk melobi pengeluar lain bagi melanjutkan perjanjian minyak mentah melebihi separuh pertama 2017.
Brent mentah yang menjadi penanda aras antarabangsa juga meningkat sebanyak 17 sen atau 0.3 peratus daripada dagangan sebelum ini iaitu nilai tertinggi sejak awal Mac.
Dalam sesi ini, WTI mentah mencatat peningkatan sehingga 16 sen atau 0.3 peratus kepada $53.56 setong, iaitu bacaan tertinggi sejak awal bulan lepas.
Arab Saudi yang juga pengeluar utama OPEC dilaporkan memberitahu hasrat mereka kepada pengeluar minyak mentah bagi melanjutkan perjanjian untuk mengurangkan pengeluaran melebihi separuh pertama tahun 2017.
OPEC dan beberapa pengeluar utama yang lain termasuk Russia telah mematerai perjanjian untuk mengekang kebanjiran output di dalam pasaran demi menyokong pengukuhan harga.
 Walaupun sesetengah negara didapati tidak begitu bersungguh-sungguh, usaha yang ditunjukkan oleh Arab Saudi telah memberi kesan yang ketara terhadap perjanjian ini. Menurut penganalisis pasaran minyak di Oanda Sinagpura, Jeffrey Halley, komitmen Arab Saudi yang mendahului pengeluar lain di dalam perjanjian ini telah memberi banyak rangsangan kepada pasaran.
Namun begitu, masih terdapat kebimbangan terhadap pasaran minyak mentah yang dijangka akan kekal melonjak terutamanya dengan peningkatan inventori daripada Amerika Syarikat.
Sejak pertengahan 2016, pengeluaran minyak mentah di AS telah meningkat sebanyak 9.2 juta tong sehari, sekali gus menyebabkan peningkatan inventori kepada rekod baru sebanyak 535.5 juta tong.
Data pengeluaran dan inventori minyak mentah terkini akan dikeluarkan oleh Pentadbiran Maklumat tenaga AS (EIA) pada Rabu.
Ketidaktentuan Pasaran Memberi Manfaat Berganda Kepada Emas!


Pelaburan Bon Asing Dari Jepun Merosot Minggu Lalu

Aliran modal masuk ke dalam pasaran bon Jepun berkurangan minggu lepas seperti yang ditunjukkan oleh data yang dikeluarkan oleh Kementerian Kewangan Jepun pada Khamis.
Pelaburan bon oleh penduduk Jepun di luar negara pula susut sebanyak 1.28 trillion Yen pada minggu berakhir 21 April berbanding kejatuhan 795.9 billion Yen pada minggu sebelum itu.
Pelabur asing pula dilihat membeli sehingga 258.4 billion saham pada tempoh sama berbanding minggu sebelum itu di mana pembelian mencecah sehingga 314.8 billion Yen.
 Hasil bon 10-tahun kerajaan Jepun susut ke paras di bawah kosong peratus minggu lalu yang merupakan kali pertama sejak November. Hasil bon ini kembali positif pada Rabu di paras 0.01 peratus.
Harga bon kerajaan Jepun berada di bawah tekanan minggu ini dengan sentimen pasaran yang semakin baik dalam pasaran kewangan selepas undian pusingan pertama pilihanraya Perancis.
Nikkei 225 telah mendapat keuntungan hampir 900 mata dalam masa empat hari dagangan dengan Yen terus melemah sejak minggu lepas.
Nilai Yen telah melemah dalam keseluruhan minggu ini dan sedang didagangkan pada paras terendah dua minggu lau berbanding US dolar. Manakala US dolar pula masih belum mendapat momentum dari perancangan cukai Trump dengan kebimbangan kepada kehilangan pendapatan kerajaan yang begitu besar.


Data Inflasi Belum Keluar, USD Sudah Menyembah Bumi!

Raja mata wang US dolar hilang taringnya pada sesi Eropah ketika pasaran bersiap sedia untuk penerbitan data inflasi Amerika Syarikat.
Pasaran kini menjangkakan inflasi AS akan meningkat 4.1% tahun ke tahun pada bulan Mei, satu penurunan ketara daripada bacaan yang dicatatkan 4.9% pada April.
Angka yang dicatatkan bakal menentukan jangkaan seterusnya untuk keputusan dasar monetari Federal Reserve (Fed) pada awal pagi Khamis minggu ini.
Sementara menantikan data inflasi, pelabur terus melepaskan pegangan terhadap mata wang gergasi US dolar untuk terus didagangkan lebih rendah pada awal sesi Eropah.
Ketika penulisan, indeks dolar yang mengukur kekuatan dolar greenback berbanding sekumpulan mata wang didagangkan lemah pada 103.26.
 Selain tu, mata wang pound melantun semula selepas mendapat dorongan daripada data pekerjaan UK yang memberangsangkan pada bulan April.
Ia secara tidak langsung menyokong jangkaan untuk kenaikan kadar faedah oleh bank pusat England BOE).
Di samping itu, euro meraih kekuatan untuk melonjak ke paras ketinggian baharu tiga minggu susulan penyusutan US dolar, ditambah pula dengan data sentimen ekonomi Jerman tinjauan ZEW yang lebih baik daripada jangkaan.
Melihat perkembangan mata wang komoditi, dolar Aussie terus mempertahankan pengukuhan di paras tertinggi lima minggu, manakala dolar New Zealand paling kuat tiga minggu berbanding greenback.
Dolar Kanada pula sedikit meningkat, seiring dengan pemulihan yang dipaparkan dalam dagangan minyak mentah setelah merosot ke paras terendah 3 bulan pada hari Isnin.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Risk-Off! EUR/USD Menjunam 120 Pips Sebab Nancy Pelosi

Ketibaan Speaker Dewan Rakyat Amerika Syarikat (AS), Nancy Pelosi di Taiwan telah menghangkatkan pergerakan pasaran semalam ekoran ketegangan yang meningkat semula antara China dan AS.
Sentimen risk-off pasaran telah mendorong pengukuhan semula US dolar sebagai mata wang safe-haven sementara pelabur juga berwaspada menjelang terbitan laporan data pekerjaan NFP AS pada Jumaat.

Perhatikan pergerakan harga pada carta pasangan mata wang EUR/USD semalam, harga yang dilihat telah menunjukkan momentum yang lemah sejak kenaikan pada awal minggu kemudiannya telah menjunam semula setelah gagal menyentuh paras rintangan pada ketinggian 1.03000.
Harga telah membuat penurunan harian sekitar 120 pips sehingga ke paras sokongan tumpuan 1.06000 pada penutup dagangan sesi New York.
Memberi isyarat untuk perubahan trend bearish semula, harga telah bergerak semula di bawah paras halangan Moving Average 50 (MA50) pada rangka masa 1 jam di carta EUR/USD.
Pergerakan harga yang bersambung di sesi Asia pagi Rabu ini melihatkan harga mendatar di paras 1.01600 dengan jangkaan kecenderungan untuk harga meneruskan penurunan lebih rendah disebabkan faktor sentimen berisiko pasaran.
 Penurunan harga selanjutnya dilihat akan menguji paras 1.01000 pada zon RBS (resistance become support) dan dijangka reaksi menarik harga bakal dipantau pelabur di zon tersebut.
Penurunan harga yang diteruskan seterusnya bakal menuju semula ke zon support utama pada 1.01000 pada pergerakan bearish yang lebih jelas.
Sebaliknya, jika situasi berubah, kenaikan harga semula yang boleh berlaku dilihat akan menguji rintangan awal pada paras 1.02400 sebelum kembali semula ke zon 1.03000 yang masih belum berjaya ditembusi minggu ini.
Kenaikan lebih tinggi jika diteruskan melepasi zon tersebut bakal mencatatkan paras ketinggian terbaru 4 minggu dengan sasaran rintangan tumpuan pada 1.04000.
Pelabur berwaspada dengan sentimen pasaran yang berisiko sementara tumpuan bakal beralih pada laporan data pekerjaan NFP AS di penghujung minggu pula.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tersentak GBP/USD Melonjak 180 Pips, Ini Rupanya Sebab Utama!

Pergerakan drastik harga dipaparkan oleh matawang Pound Sterling di sesi Eropah semalam mengejutkan ramai pelabur. Apa sebenarnya telah berlaku sehingga matawang tersebut ketara mencanak?
Hal ini adalah didorong oleh reaksi pasaran terhadap kenyataan oleh Timbalan Gabenor Bank of England (BOE), Dave Ramsden semalam berkenaan polisi bank pusat.
Beliau menyatakan bahawa bank pusat tidak akan melaksanakan langkah kadar faedah negatif dalam masa terdekat sebagai pilihan. Kenyataan ‘hawkish’ tersebut telah memberi impak positif terhadap dagangan Pound.
Justeru, pasaran telah menyaksikan lonjakan Pound pada awal minggu dengan kenaikan harian pada carta pasangan matawang GBP/USD mencecah 180 pips melepasi paras 1.29000.
Jika diperhatikan pergerakan harga pada awal sesi Asia perlahan, namun harga telah pun berada di atas paras sokongan Moving Average 50 (MA50) pada rangka masa 1 jam pergerakan harga yang memberi isyarat awal untuk trend bullish bermula.
Seterusnya, kenyataan Ramsden telah menjadi pencetus untuk permulaan kenaikan harga pada carta GBP/USD. Walaupun begitu, pelabur tetap berwaspada memantau perkembangan rundingan Brexit.
 Sesi Asia pada Selasa melihatkan harga berlegar sekitar zon SBR (support become resistance) di bawah paras 1.29000 selepas lonjakan harga semalam kembali menutup dagangan di sesi New York lebih rendah semula.
Jika momentum kenaikan diteruskan, harga bakal bergerak lebih tinggi dengan paras sasaran adalah pada resistance 1.30000.
Namun, jika harga kembali membuat penurunan semula di bawah zon SBR 1.29000, penurunan dijangkakan akan ke paras 1.27600yang dilihat sebagai zon RBS (resistance become support). Paras sokongan dinamik MA50 juga akan turut diuji untuk menguatkan lagi jangkaan perubahan trend bearish semula.
Seterusnya, zon support pada 1.26700 akan menjadi tumpuan pada penurunan harga yang berjaya diteruskan.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Banyak Bank Pusat Nak Ketatkan Monetari, USD Yang Dapat Untung!

Dolar Amerika mendaki ke paras ketinggian terbaharu 20 tahun ketika penjualan panik dalam pasaran ekuiti dan kripto berterusan ekoran jangkaan pengetatan monetari besar-besaran oleh kebanyakan bank pusat utama.
Para penggubal dasar Bank Pusat Eropah (ECB) terus memberi isyarat untuk menaikkan kadar faedah bulan Julai, manakala Timbalan Gabenor Bank Pusat Kanada (ECB) Toni Gravelle mencadangkan bahawa mereka perlu meningkatkan kadar melebihi paras neutral.
Sementara Timbalan Gabenor Bank Pusat England (BOE), Dave Ramsden mengakui bahawa inflasi tidak turun secepat yang diramalkan, sekali gus menyerlahkan lagi keperluan untuk lebih banyak kenaikan kadar.
Namun, disebabkan Federal Reserve (Fed) lebih ke hadapan daripada bank pusat lain yang mendorong dagangan raja mata wang US dolar terus lebih kuat berbanding kebanyakan mata wang utama.
 Fed telah menaikkan kadar faedah 50 mata asas pada pertemuan Mei, dan berjanji untuk sekurang-kurangnya 2 atau 3 lagi kenaikan yang sama tahun ini serta mengurangkan kunci kira-kiranya.
Data indeks harga pengeluar (PPI) AS yang diterbitkan pada sesi sebelum ini menunjukkan tekanan inflasi di negara itu kekal lebih tinggi meskipun mencatatkan sedikit pengurangan pada April.
Berikutan ketiadaan data ekonomi utama yang bakal diterbitkan pada hari ini, US dolar dijangka akan meneruskan pengukuhan menuju dagangan penghujung minggu.
Bagaimanapun, pasaran tetap perlu berhati-hati sekiranya terdapat aktiviti pengambilan untung oleh pelabur setelah mendorong USD ke paras tertinggi dua dekad.


Ini Yang Terjadi Pada Aktiviti Ekonomi Eropah Pada Ogos!

Permulaan dagangan sesi Eropah dihiasi dengan pembacaan data PMI pembuatan dan perkhidmatan tinjauan IHS Markit dari Zon Eropah dan UK yang telah menjadi tumpuan utama pasaran pada minggu ini.
Aktiviti perniagaan Zon Eropah terus menunjukkan pengukuhan pada bulan Ogos, walaupun mencatatkan sedikit penurunan daripada bacaan terkuat yang dicatatkan sebelumnya.
Indeks PMI tinjauan IHS Markit, yang dijadikan petunjuk untuk kesihatan ekonomi melaporkan sektor perkhidmatan sedikit susut kepada 59.7 pada bulan Ogos daripada 59.8 yang disemak semula pada Julai.
Sementara bagi kegiatan pembuatan pula, angka yang dicatatkan sedikit tersasar dari jangkaan dan menurun berbanding bacaan sebelumnya, dengan meningkat sebanyak 61.5 pada bulan ini daripada 62.8.
IHS Markit dalam ulasan terbarunya menyatakan bahawa walaupun pertumbuhan dilihat perlahan pada bulan ini, namun data masih menunjukkan pengembangan ekonomi yang lebih kuat pada suku ketiga.
 Matawang euro sedikit meningkat susulan penerbitan data ini, dengan diniagakan di sekitar harga $1.1720, selain turut disokong oleh kemerosotan yang dicatatkan oleh dolar greenback.
Selain itu, pelabur di sesi Eropah juga menyaksikan penerbitan data dari UK yang turut mempamerkan penurunan pada Ogos, di mana kedua-dua indeks jatuh ke paras terendah enam bulan.
Kegiatan perniagaan di UK menurun ke tahap paling rendah sejak Februari, dengan catatan pertumbuhan 55.5 pada bulan ini daripada 59.6 pada Jun.
Sementara aktiviti pembuatan pula sedikit perlahan dengan peningkatan sebanyak 60.1 daripada 60.4 yang dicatatkan sebelumnya, tetapi lebih baik dari jangkaan untuk meningkat 59.5.
IHS Markit mengatakan walaupun PMI menunjukkan ekonomi terus berkembang pada bulan ini, tetapi ada tanda-tanda bahawa pemulihan kehilangan momentum pada suku ketiga setelah suku kedua yang kuat.
Matawang pound sedikit berubah ekoran pengeluaran data ini, dengan pergerakan harga terbatas di sekitar 1.3655 berbanding US dolar.


Minyak Mentah Tersungkur Kepada Bacaan lebih Rendah

Harga minyak mentah dijangka menjunam lebih rendah dalam sesi dagangan Eropah pada Rabu seelpas data industri dicatat mengecewakan semalam apabila stok simpanan minyak mentah di AS menunjukkan peningkatan.
WTI mentah menurun sebanyak 39 sen atau kira-kira 0.80 peratus kepada $48.27 setong.
Harga minyak mentah melonjak ke tahap tertinggi sejak 28 April di $49.66 pada permulaan minggu apabila Arab Saudi dan Russia bersetuju untuk melanjutkan pemotongan bekalan minyak sehingga Mac 2018.
Di tempat lain, minyak Brent bagi penghantaran Julai di ICE London merosot sebanyak 27 sen kepada $51.38 setong selepas kehilangan 17 sen sehari lebih awal. Minyak Brent yang menjadi penanda aras antarabangsa juga mencecah paras paling kukuh sejak 21 April iaitu $52.63 pada Isnin.
Kekuatan pasaran ini mula diragut apabila Institut Petroleum Amerika mengatakan bahawa inventori minyak AS meningkat sebanyak 882,000 tong pada minggu berakhir 12 Mei.
 Seterusnya, pasraan menantikan data rasmi yang bakal dikeluarkan oleh Pentadbiran Maklumat Tenaga AS hari ini.
Minyak mentah mula bangkit pada awal minggu apabila Mentari Tenaga Arab Saudi dan Russia menawarkan untuk lenjutan pemotongan bekalan sehingga Mac tahun depan.
Walau bagaimanapun, 12 baki anggota akan memuktamadkan keputusan ketika pertemuan yang dijadual akan berlangsung pada 25 Mei nanti.
Di Nymex, niaga petrol bagi penghantaran Jun diadakan stabil.
Bank of Japan Masih Berpegang Pada Dasar Pelonggaran Monetari Dalam Masa Terdekat


Apakah Punca Yen Melemah Dalam Sesi Asia?

Yen melemah dalam sesi Asia pada Jumaat berikutan pasaran masih menilai keadaan monetari di peringkat global sehingga akhir tahun ini, temasuk Federal Reserve.
USD/JPY meningkat 0.10%, manakala AUD/USD didagang meningkat 0.09%.
USD/JPY, 30 minit
AUD/USD, 30 minit
US Dollar Index yang mengukur kekuatan Greenback melawan 6 matawang utama kali terakhir dinilai pada 95.31.
 Semalam, US Dollar terus mengalami kerugian berbanding matawang utama yang lain pada hari Khamis berikutan keputusan Fed menetapkan kadar tidak berubah.
Pun begitu, bank pusat AS memberi isyarat bahawa dasar boleh diketatkan sebelum akhir tahun ini jika pasaran kerja bertambah baik.
Pasaran sebelum ini mengetepikan laporan oleh Jabatan Buruh Amerika Syarikat yang menunjukkan pengurangan jumlah pengangguran pada minggu berakhir 17 September sebanyak 8,000 hingga 252,000 orang daripada minggu sebelumnya.
Dalam satu laporan berasingan, AS melaporkan bahawa jualan rumah sedia ada menurun sebanyak 0.9% pada bulan Ogos.
Di Jepun, pasaran masih mencerna keputusan bank pusat negara itu untuk mengekalkan kadar serta mengembangkan program pembelian asetnya pada Rabu.

Yahoo Mengesahkan Hampir 500 Juta Akaun Pengguna Digodam!


Analisis GOLD – Emas Cemerlang Lonjak Tembus $2,000 Sebelum FOMC!

Menjelang mesyuarat FOMC yang semakin hampir, pelabur terus berdepan gelora pasaran yang semakin berombak dengan risiko.
Namun, emas memberi perkhabaran yang gembira bagi para pelaburnya apabila nilai logam kuning tersebut berjaya melonjak pada dagangan Selasa semalam melepasi paras penting $2,000.
Faktor yang dilihat menyokong lonjakan emas adalah penurunan semula pada hasil perbendaharaan 10-tahun Amerika Syarikat (AS) dari paras 3.60%.
US dolar telah bergerak lemah di sesi New York semalam susulan reaksi pada terbitan data pembukaan pekerjaan JOLTS di AS untuk bulan Mac.
Ini telah memberi ruang untuk emas meningkat, namun risiko kejatuhan semula harga tetap ada dengan ketidaktentuan pada reaksi mesyuarat FOMC nanti.
Pada carta harga XAU/USD yang mengukur nilai emas berbanding US dolar telah menyaksikan harga melonjak semalam melepasi paras 2000.00 setelah pada mulanya mendatar di sekitar 1980.00.
Isyarat bullish dinilai terlebih dahulu dengan pergerakan harga di atas paras sokongan Moving Average 50 (MA50) pada rangka masa 1 jam di carta XAU/USD tersebut.
Kenaikan harga sehingga ke penghujung sesi New York telah mencapai 2019.00 dan harga mendatar di sekitar tersebut sehingga dagangan bersambung ke sesi Asia dan Eropah hari ini (Rabu).
 Kenaikan lebih tinggi dijangka akan diteruskan menuju zon 2030.00 sebelum menyambung pendakian lanjut ke zon 2050.00.
Paras 2048.00 adalah yang dicapai pada 3 minggu lalu, dan merupakan paras tertinggi direkodkan sejak Mac 2022.
Namun sasaran untuk mencapai ketinggian tersebut mungkin tidak kesampaian jika harga emas mula menunjukkan tanda-tanda untuk menjunam.
Kesan mesyuarat FOMC yang mengukuhkan US dolar boleh menekan harga jatuh semula di bawah paras 2000.00 atau lebih paras lagi, mencatatkan paras terendah yang baru.
Penurunan lanjut harga boleh menuju ke sekitar 1950.00 dan jika zon penting ini juga ditembusi, harga boleh mencecah hingga ke 1900.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/JPY Tunjukkan Penurunan Susulan Data Tinjauan Zew Dikeluarkan

Pergerakan harga pada pasangan matawang EUR/JPY minggu ini lebih perlahan selepas kenaikan ketara harga ditunjukkan pada minggu lalu ekoran perkembangan positif rundingan dagang AS-China telah melemahkan matawang Yen dalam pasaran.
Pelabur masih memantau rapi perkembangan rundingan dagang pada minggu ini untuk menjangkakan sebarang perubahan sentimen pasaran semasa yang turut memberi kesan terhadap aliran pelaburan aset safe-haven.
Matawang dolar Euro pada sesi Eropah hari ini menunjukkan sedikit penurunan selepas data tinjauan ZEW sentimen ekonomi Jerman dan juga zon Eropah dikeluarkan sebentar tadi. Walaupun terdapat sedikit peningkatan berbanding jangkaan, namun kedua-dua data menunjukkan bacaan angka yang masih di bawah paras yang lemah berdasarkan petunjuk kesihatan ekonomi.
Para penganalisis pasaran kewangan akan berterusan menjangkakan kemerosotan pada ekonomi terbesar di zon Eropah tersebut. Hal ini menjadi salah satu faktor yang dibimbangi para pelabur.
Diperhatikan pergerakan harga pada carta EUR/JPY, harga yang menyentuh paras ketinggian pada 120.00 yang turut diuji pada September lalu, kemudiannya menunjukkan penurunan semula dan bergerak mendatar sekitar 50 pips lebih rendah.
 Pergerakan harga pada carta ini akan bertindak balas terhadap perkembangan sentimen rundingan dagang AS-China pada minggu ini dan jika rundingan kembali goyah, matawang safe-haven Yen dijangka akan kembali mendapat permintaan dan harga bakal terjun semula ke paras lebih rendah.
Penurunan dijangka akan menuju ke paras tumpuan pada 118.500 sebelum penurunan seterusnya berpotensi mencecah sehingga ke paras 117.500 atau zon support 117.100.
Namun jika harga terus melonjak melepasi paras resistance 120.00, pergerakan harga boleh mencapai 100 pips lagi kenaikan menguji paras resistance pada dagangan Julai lalu.
Lihat gambar carta pasangan matawang EUR/JPY di bawah untuk rujukan teknikal analisis anda.


Hati-Hati! AUD/USD Berisiko Untuk Alami Kejatuhan Harga

Mata wang komoditi seperti dolar Australia akan menerima tekanan dengan laporan terbaru berkenaan ketegangan di antara Amerika Syarikat (AS) dan China sementara memberi kelebihan terhadap US dolar dalam pasaran.
Wakil duta AS dijadualkan untuk berkunjung ke Taiwan pada minggu hadapan untuk bertemu dengan wakil sejawatannya untuk perbincangan.
Ketegangan di antara dua ekonomi gergasi dunia itu telah pun meningkat pada minggu ini berikutan tindakan penyahsenaraian syarikat-syarikat telekomunikasi China di New York Stock Exchange (NYSE).
US dolar juga mendapat kekuatan untuk mengukuh semula berikutan sentimen berisiko rusuhan di Capitol.
Namun penganalisis menjangkakan, apabila situasi kembali reda semula, US dolar akan kembali bergerak lemah selepas pilihan raya Georgia berpihak kepada Demokrat yang akan menambah sokongan Joe Biden di Senat dengan jangkaan lebih luas pelaksanaan bantuan ekonomi.
Pada carta pasangan mata wang AUD/USD, penurunan mula dipamerkan pada dagangan Khamis semalam namun harga masih bergerak dalam trend bullish.
Penurunan yang berlaku dilihat harga turun dari zon resistance 0.78200 dan menguji zon RBS (resistance become support) sekitar 0.77400.
 Namun isyarat awal untuk perubahan trend bearish mula dilihat selepas harga bergerak lebih rendah di bawah paras halangan Moving Average 50 (MA50) pada pergerakan di rangka masa 1 jam harga.
Pada sesi Asia pagi ini masih dilihat harga bergerak di bawah halangan MA50 turun dari paras 0.77700.
Sentimen pasaran yang terus berisiko akan menekan harga lebih rendah menuju semula ke zon RBS (resistance become support) 0.76500 sebelum ke zon lebih rendah pada 0.75700.
Namun jika harga berjaya membuat lonjakan, zon resistance 0.78200 akan diuji sekali lagi dan pelabur akan menilai sama ada harga mampu menembusi zon tersebut untuk merekodkan paras ketinggian terbaru harga.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


US Dolar Kekal Pengukuhan, Tumpuan Terarah Kepada ECB Pukul 7.30 Malam Ini

U.S dolar mencatat peningkatan berbanding enam matawang lain pada hari Khamis berikutan laporan data perkhidmatan U.S yang memberangsangkan dengan minit mesyuarat ECB akan jadi perhatian pukul 7.30 malam ini.
Walaupun akhir-akhir ini isu-isu positif seperti data-data ekonomi U.S sehingga reformasi cukai U.S positf, U.S dolar hanya meningkat kurang dari 3% berbanding pada bulan lepas.
Penganalisis di Gavekal menyatakan sebarang tumpuan atau perubahan signifikan keatas reformasi cukai U.S dan perubahan dalam polisi China di Beijing akan mendorong peningkatan U.S dolar.
Indeks U.S dolar yang mengukur kekuatan matawang greenback berbanding enam matawang lain meningkat 0.03% iaitu pada 93.50.
 Berdasarkan laporan yang dikeluarkan pada Rabu, aktiviti industri sektor perkhidmatan U.S meningkat pada bulan September ke paras tertinggi 13 tahun lalu dengan sokongan dari indeks tempahan baru. Selain itu, sektor swasta U.S menambah 135,000 pekerjaan pada bulan September walaupun ditimpa badai Harvey dan Irma.
Peningkatan hasil bon U.S juga mendorong peningkatan U.S dolar. Hasil bon 10-tahun meningkat menghampiri 30 mata kepada 2.34% berbanding bulan lepas.
Matawang Euro sedikit meningkat kepada $1.1773 pada pukul 4 petang tadi selepas enam minggu menyusut.
Minit mesyuarat polisi September bank pusat Eropah (ECB) pada jam 7.30 malam akan menjadi tumpuan utama. Mesyuarat tersebut akan memberi indikasi berkenaan pelan penamatan pelonggaran polisi. Antara tumpuan pasaran adalah ‘impak kenaikan matawang Euro’ untuk persediaan mereka di masa hadapan.
Menurut Viraj Patel, penganalisis matawang di ING Bank, apa-apa indikasi yang menunjukkan penerimaan bank pusat terhadap pengukuhan matawang Euro mungkin akan menjadi pemangkin untuk lonjakan matawang tunggal ini.


Momentum Kenaikan Harga Pada EUR/USD Masih Kukuh, Menuju Paras Ketinggian Awal Februari

Penyusutan matawang US dolar terus melihatkan dagangan carta harga bagi pasangan matawang EUR/USD kekal meneruskan kenaikan sehingga penghujung minggu selepas mencatatkan lonjakan 130 pips kenaikan harian semalam.
Dengan jangkaan penurunan kadar faedah sebanyak 2 kali oleh Fed pada tahun ini, serta ancaman wabak Coronavirus di Amerika Syarikat telah meningkatkan risiko ke atas dagangan US dolar walaupun data-data ekonomi diterbitkan positif.
Kenyataan Presiden Amerika Syarikat Donald Trump yang menyatakan krisis tersebut mampu ditangani nyata tidak berkesan untuk mengawal panik pelabur.
Sebagai matawang anti-USD, dolar Euro mengambil kesempatan untuk melonjakkan harga ke paras lebih tinggi sepanjang minggu ini.
Kenaikan harga semalam menguji paras ketinggian pada 1.10000 yang menjadi paras tumpuan harga. Bersambung pada dagangan hari ini, harga telah berjaya melonjak lagi ke paras lebih tinggi pada sesi Eropah menuju paras ketinggian 1.10400.
 Momentum kenaikan harga dilihat akan terus menyokong kenaikan ke paras lebih tinggi pada carta EUR/USD hari ini. Namun pelabur bakal berhati-hati untuk aktiviti pengambilan untung pada setiap dagangan penghujung minggu.
Kenaikan harga lebih tinggi bekemungkinan mampu mencapai paras ketinggian pada 1.11000 mengatasi paras tertinggi yang dicapai pada dagangan awal Februari.
Sebaliknya jika harga membuat penurunan semula, beri perhatian pada paras penting yang menjadi tumpuan harga sebelum ini seperti pada paras 1.10000 sebagai zon RBS (resistance become support) dan juga zon RBS 1.09500.
Namun jika sentimen pasaran tidak berubah, harga berkemungkinan akan terus menyambung kenaikan sehingga minggu berikutnya.
Lihat gambar carta pasangan matawang EUR/USD di bawah untuk rujukan analisis teknikal anda.


Analisis GOLD – Pelabur Resah, Emas Hilang Punca Di Awal Minggu

Pergerakan harga komoditi emas masih dilihat mendatar pada pembukaan dagangan awal minggu ini dengan sentimen pasaran yang tak menentu menambah kewaspadaan para pelabur.
Mempengaruhi pergerakan korelasi bersama emas, US dolar menyusut pada sesi awal pembukaan Isnin semalam ketika pelabur menilai pemulihan pada sentimen pasaran ekoran musim laporan pendapatan korporat yang telah bermula.
Namun, tetap pelabur berhati-hati berikutan faktor-faktor seperti kehangatan semula perang Rusia-Ukraine dan perkembangan Covid-19 di China boleh meningkatkan semula risiko dalam pasaran.
Jika diperhatikan pergerakan harga pada carta XAU/USD yang mengukur nilai emas berbanding US dolar, harga dilihat memaparkan corak kenaikan di sesi Asia dan Eropah semalam sehingga mencapai paras ketinggian 1668.00.
Namun, ketika menutup dagangan sesi New York, harga emas mula susut semula ke paras 1647.00 dan kembali memberi isyarat bearish apabila harga bergerak di bawah paras halangan Moving Average 50 (MA50) pada rangka masa 1 jam di carta tersebut.
Menyambung dagangan pada Selasa, harga pamerkan kenaikan di sesi Asia dari paras 1650.00 ke paras sekitar 1660.00, namun corak tersebut gagal diteruskan pada awal sesi Eropah apabila harga susut semula.
Pelabur kekal waspada memerhatikan pergerakan mendatar emas bersambung di minggu ini sementara sebarang perubahan pada sentimen pasaran akan menjadi penentu arah harga.
 Untuk jangkaan kenaikan harga emas, paras rintangan pada 1680.00 akan menjadi tumpuan bakal diuji harga selepas zon tersebut menjadi penghalang kenaikan minggu lalu.
Kenaikan lebih tinggi seterusnya akan menuju zon 1700.00 sebelum rintangan pada 1720.00 akan dicabar harga lagi.
Sebaliknya jika corak penurunan harga yang dipaparkan minggu ini, paras 1640.00 pada zon RBS (resistance become support) akan menjadi sokongan awal yang bakal diuji harga.
Penurunan lebih rendah yang diteruskan melepasi zon tersebut seterusnya dijangka untuk mencecah zon support 1615.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Catat 170 PIPS Lonjakan Setelah Dolar USD Mengalami Kejatuhan Nilai

Matawang dolar USD mengalami kejatuhan nilai pada dagangan semalam berbanding matawang utama yang lain selepas pelabur mula melepaskan posisi dagangan terhadap matawang safe-haven berikutan optimis terhadap rundingan dagang terbaru antara Amerika Syarikat dan China yang dilihat akan menyelesaikan konflik yang berlaku.
Jika situasi ini berterusan, dagangan USD akan terus berisiko ekoran tumpuan pelabur akan terarah pula kepada minit mesyuarat FOMC pada awal pagi Khamis.
Faktor positif pada perkembangan rundingan dagang yang melemahkan matawang USD diambil kesempatan oleh EURO untuk mengukuhkan nilainya. Sebelum itu, EURO terkesan selepas data pesanan perindustrian di Itali mencatatkan kejatuhan 5.3% pada Disember lalu.
 Para penggubal undang-undang European Central Bank (ECB) akan bertemu pada 7 Mac ini dan mereka dijangka akan menurunkan unjuran pertumbuhan dan inflasi dan berkemungkinan akan memberi kesan terhadap dagangan EURO.
Pound Sterling mula melonjak pada dagangan semalam dan mencatatkan 170 pips kenaikan berbanding dolar USD. Pelabur optimis melihat usaha Perdana Menteri Britain, Theresa May dalam perkembangan rundingan Brexit bersama Kesatuan Eropah, namun penganalisis turut keliru untuk menjelaskan saiz pergerakan Sterling yang agak agresif.
Lonjakan dagangan Sterling semalam merupakan kenaikan tertinggi dagangan harian sejak Januari lalu. Di samping pengukuhan Sterling, faktor kejatuhan nilai USD turut menyokong kenaikan harga yang ketara pada GBP/USD semalam.
Matawang komoditi dolar AUD dan NZD turut mendapat kelebihan dalam situasi pasaran risk-on. Masing-masing menunjukkan kenaikan pada nilai dagangan pada sesi pasaran New York semalam.


EUR/USD Berlegar Di Zon Rintangan, Boleh Tembus Ke?

US dolar masih bergerak lemah dalam pasaran pada minggu ini susulan sentimen risk-on pasaran yang menambah keyakinan pelabur di samping melemahkan dagangan safe-haven.
Pelabur masih meletakkan harapan terhadap pakej rangsangan ekonomi Amerika Syarikat (AS) dengan perkembangan perbincangan yang positif.
Di samping itu, perkembangan vaksin juga semakin baik dengan pengagihan peringkat awal vaksin Pfizer. Selain itu juga, vaksin Moderna telah disahkan tahap keberkesanan sehingga 94% dan bersedia untuk kegunaan kecemasan.
Pergerakan harga pada carta pasangan mata wang EUR/USD pada awal minggu sehingga semalam masih bergerak pada zon resistance 1.21500-1.21800 yang masih belum berjaya ditembusi sejak minggu sebelum ini.
Penurunan harga pada awal sesi New York juga tidak berjaya diteruskan susulan penyusutan US dolar yang mendorong harga kembali semula ke zon resistance tersebut.
Sementara pergerakan selanjutnya harga dijangka turut akan didorong oleh data ekonomi Eropah yang akan diterbitkan pada hari ini.
Bacaan data yang positif bakal mendorong harga untuk bergerak lebih tinggi melepasi zon resistance sebelum ini dengan pergerakan harga masih di atas paras sokongan Moving Average 50 (MA50) pada rangka masa 1 jam turut menyokong trend bullish.
 Kenaikan lebih tinggi dijangka menuju ke paras ketinggian terbaru sekitar 1.22500 sekaligus mencatatkan paras tertinggi terbaru sejak April 2018.
Namun jika harga menjunam dari zon resistance semasa, jangkaan awal terhadap trend bearish harga pada carta EUR/USD akan melihatkan harga menguji zon RBS (resistance become support) sekitar 1.20900.
Penurunan lebih rendah akan kembali semula pada zon RBS utama pada 1.2000.
Pelabur juga akan berwaspada menantikan keputusan mesyuarat FOMC pada awal pagi Khamis yang bakal pengaruhi pergerakan harga.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Trump Menyatakan Amerika Syarikat Tidak Bersedia Untuk Berunding Dengan China

Dolar Amerika Syarikat menunjukkan kenaikan pada nilai dagangan Selasa berbanding matawang utama yang lain didorong oleh kebimbangan politik dan perdagangan yang terus mengekalkan risiko pada sentimen pasaran selain data keyakinan pengguna yang kukuh.
Presiden Donald Trump ketika persidangan di Tokyo telah membuat kenyataan bahawa Amerika Syarikat belum bersedia untuk membuat rundingan perdagangan bersama China buat masa ini walaupun China bersedia untuk meneruskannya. Beliau menambah lagi, kadar tarif terhadap produk import China berkemungkinan akan dinaikkan lagi selepas ini.
Kadar keyakinan pengguna di Amerika Syarikat pada data yang dikeluarkan semalam menunjukkan peningkatan angka bacaan kepada 134.1 mata berbanding jangkaan kenaikan 130.1 oleh pasaran daripada bacaan terdahulu iaitu pada 129.2 mata. Angka bacaan tersebut juga adalah yang tertinggi dicatatkan sejak November tahun lalu.
Matawang safe-haven Yen pula tidak menunjukkan pergerakan yang ketara selepas Presiden Donald Trump berkata beliau menjangkakan Jepun dan Amerika Syarikat akan mengumumkan perjanjian perdagangan “berkemungkinan pada Ogos” nanti berhubung lawatan ke Tokyo beliau minggu ini.
Perkembangan di Eropah, pelabur sedikit lega dengan keputusan pilihanaraya parlimen Eropah yang memihak kepada kumpulan parti pro-EU yang meraih kemenangan majoriti undian. Namun dagangan Euro mencatatkan penurunan disebabkan faktor kebimbangan pada ekonomi masa hadapan Kesatuan Eropah ekoran parti-parti sayap-kanan dan euroskeptik turut menguasai sebahagian kerusi di parlimen.
 Manakala Pound Sterling masih didagangkan lemah di sekitar paras terendah empat bulan pada dagangan semalam berikutan keputusan pilihanraya parlimen Eropah dilihat bakal menaikkan semangat penyokong ‘no-deal’ Brexit dengan usaha untuk menggantikan jawatan Perdana Menteri Britain yang disandang oleh Theresa May sebelum ini.
Susulan pengumuman peletakan jawatan Theresa May sebagai Perdana Menteri, Menteri Luar Jeremy Hunt berkata situasi ‘no-deal’ Brexit akan membunuh politik Britain, namun calon yang dikaitkan sebagai pengganti May iaitu Boris Johnson menyatakan keyakinan beliau untuk bersiap-sedia jika Brussels tidak membuka semula rundingan perjanjian pengunduran Britain dari Kesatuan Eropah.
Dengan ketidaktentuan politik yang melanda ini, Sterling terus kekal berisiko dan dilihat telah mencatatkan penurunan untuk tiga minggu dagangan berturut-turut berbanding USD dan Euro.
Beralih pada matawang komoditi, dagangan dolar New Zealand bakal disokong oleh data tinjauan keyakinan perniagaan yang dikeluarkan pada sesi Asia hari ini dimana angka bacaan menunjukkan sedikit peningkatan berbanding bacaan sebelumnya.
Dolar Kanada pula didagangkan lebih berwaspada oleh para pelabur menjelang mesyuarat dasar monetari oleh bank pusat dan keputusan akan dikeluarkan pada jam 10 malam ini. Jangkaan kadar faedah akan terus dikekalkan di paras 1.75% seperti sebelum ini namun komen susulan oleh Gabenor akan menjadi tumpuan.


Adakah USD Akan Terus Melemah Pada Sesi New York?

Sentimen pasaran pada sesi Eropah dilihat masih berpihak kepada kebanyakan matawang utama untuk kekal didagangkan positif ketika menuju ke penutup dagangan minggu ini.
Dolar Aussie masih lagi mempertahankan keuntungannya di tengah sentimen yang bertambah baik susulan laporan yang mengatakan syarikat Evergrande China telah mula beransur-ansur membayar hutangnya.
Perkhabaran mengenai Evergrande telah mencetuskan tanggapan positif bahawa ia akan dapat mengelakkan daripada kejatuhan yang dibimbangi akan memberi impak besar pada pasaran global.
 Selain itu, ia turut disokong oleh prospek yang meningkat terhadap pemulihan negara itu selepas sekatan coronavirus bandar kedua terbesar di Australia, Melbourne akan dibuka semula.
Dagangan dolar greenback pula terus memaparkan penyusutan dengan indeks dolar didagangkan pada sekitar harga 93.62. Tumpuan pelabur kini terarah kepada penerbitan data PMI pembuatan dan perkhidmatan AS pada sesi New York.
Walaupun susut, tetapi peningkatan hasil bon AS yang tinggi masih lagi menyokong dagangan dolar greenback daripada jatuh lebih rendah.
Di sisi lain, dolar Kanada didagangkan stabil setelah harga minyak mentah dunia kembali memperlihatkan kenaikan pada sesi Eropah susulan kejatuhan yang dicatatkan pada sesi sebelum ini.


Kelemahan Dolar USD Terkesan Oleh Penguncupan Sektor Pembuatan Amerika Syarikat!

Peningkatan dalam pertambahan pekerjaan Amerika Syarikat (AS) malangnya tidak dapat mengangkat pergerakan dolar USD apabila data indeks sektor pembuatan ISM AS menunjukkan penguncupan dalam aktiviti perkilangan untuk tiga bulan berturut-turut.
Laporan menunjukkan peningkatan kepada 48.3 bagi Oktober daripada 47.8 pada bulan sebelumnya, namun tersasar daripada jangkaan pada 48.9 dan juga menunjukkan pertumbuhan yang lebih perlahan daripada bulan September.
Perdagangan global tetap menjadi isu kepada sektor tersebut dengan produk-produk yang berasaskan makanan, minuman & tembakau kekal sebagai sektor industri yang terkuat manakala peralatan pengangkutan paling lemah. Secara keseluruhan, sentimen pada bulan ini tetap berhati-hati terhadap pertumbuhan jangka pendek.
Indeks dolar berbanding enam mata wang utama, kekal pada 97.22 selepas mencecah paras terendah dalam tempoh tiga bulan pada 97.107 pada Jumaat.
 Sementara itu menjelang pilihan raya umum di UK Disember ini, PM UK Boris Johnson akan mengetepikan ancaman ke atas no-deal Brexit dalam manifesto pilihan rayanya dengan lebih memfokuskan kepada mendapatkan Brexit berlaku. Tinjauan menunjukkan Parti Konservatif mendahului pembangkang Parti Buruh.
Matawang pound mengukuh pada 1.293 berbanding dolar USD meneruskan peningkatan bulan lepas daripada 1.2200, dengan para pelabur mengandaikan risiko terhadap Brexit semakin berkurangan apabila masing-masing mula menumpukan kepada perkembangan pilihan raya umum UK.
Bank pusat Australia dan UK akan mengadakan mesyuarat polisi pada minggu ini dan dijangkakan tidak mengubahnya walaupun terdapat spekulasi yang menyatakan Bank of England (BoE) akan mengurangkan pengetatan polisinya.
Selain itu, pemimpin baru Bank Pusat Eropah (ECB) Christine Lagarde akan memberikan ucapan pertamanya hari ini, dengan pasaran mengandaikan beliau akan kekal dengan skrip dasar mudah yang ditinggalkan oleh Mario Draghi.


Sentimen Pasaran Sedikit Pulih Didorong Komen Positif Mnuchin

Dagangan dolar Amerika Syarikat berlegar di sekitar paras tertinggi mingguan berbanding Yen pada Khamis disokong oleh harapan terhadap rundingan dagang antara Amerika Syarikat dan China walaupun pelabur masih lagi berwaspada menjelang pertemuan pemimpin kedua-dua negara tersebut di Osaka, Jepun pada minggu ini.
Kenaikan pada nilai matawang dolar USD adalah didorong oleh komen positif oleh Setiausaha Perbendaharaan Amerika Syarikat (AS), Steven Mnuchin yang mengatakan rundingan perdagangan antara Amerika Syarikat dan China telah hampir 90% sempurna.
Komen beliau walau bagaimanapun dinyatakan semula bahawa beliau merujuk kepada keadaan rundingan dagang pada situasi sebelum ini antara dua ekonomi gergasi dunia itu.
Ketika komen Mnuchin disiarkan semalam, pasaran menunjukkan reaksi di mana dapat dilihat penurunan ketara pada dagangan safe-haven Yen berikutan pelabur mula menjangkakan sentimen pasaran kembali pulih.
Presiden Donald Trump dan Presiden Xi Jinping akan bertemu di persidangan kemuncak G20 pada 28 dan 29 Jun di Jepun dan pelabur memberi tumpuan terhadap rundingan tersebut untuk mendapatkan petunjuk sama ada dua pemimpin tersebut berjaya membuka laluan ke arah penyelesaian ketegangan yang berlarutan dalam tempoh yang agak membimbangkan.
 Keputusan rundingan tersebut juga akan mempengaruhi keputusan Federal Reserve untuk penetapan kadar faedah. Jika kedua-dua pihak bersetuju untuk tidak menambah lagi kadar tarif terhadap barangan import masing-masing, Fed tidak lagi perlu untuk memotong kadar faedah.
Untuk data domestik, pelabur akan memberi tumpuan pada data pertumbuhan GDP Amerika Syarikat untuk bacaan akhir. Bacaan data akan memberi petunjuk terhadap kesihatan ekonomi semasa untuk setiap suku tahunan.
Dagangan Pound Sterling pula tidak menunjukkan sebarang perkembangan yang baru di mana risiko ketidaktentuan politik di Britain masih menjadi faktor menekan matawang British tersebut.
Beralih pada dagangan komoditi, matawang dolar Kanada positif disokong oleh faktor kenaikan harga minyak dalam pasaran. Berbanding USD, Loonie telah berjaya mencatatkan kenaikan terbaru sejak awal Februari yang lalu.
Manakala dolar Australia dan dolar New Zealand kembali mengukuh berikutan sentimen pasaran yang dijangka pulih ekoran perkembangan positif rundingan dagang. Pelabur mula beralih pada aset pasaran yang berisiko dan matawang berpulangan tinggi seperti AUD dan NZD akan menjadi tarikan.
Namun begitu, kenaikan pada dagangan Kiwi dijangka bersifat sementara dengan ketidaktentuan pada keputusan rundingan dagang AS-China. Bank pusat New Zealand pada mesyuarat polisi semalam mengekalkan kadar faedah sedia ada dan menyampaikan mesej berintonasi dovish berkaitan kadar faedah untuk mesyuarat yang akan datang.


Ujian Peluru Berpandu Korea Utara Dilepaskan, Instrumen Safe-Haven Melonjak

Harga emas terus meningkat di atas $1,300 berikutan permintaan emas kekal tinggi selepas ucapan pengerusi Federal Reserve, Janet Yellen  tidak menyentuh tentang hala tuju polisi monetari atau penyata imbangan, mengurangkan lagi jangkaan terhadap perubahan kadar faedah yang ketiga untuk tahun ini.
Kontrak emas bagi bulan Disember di Comex New York Mercantile Exchange (NYMEX) terus melonjakan sebanyak 0.59% atau $7.64 kepada $1,322.96 di awal sesi pasaran Asia hari ini. Emas telah meningkat sehingga $17.59 atau 1.36% pada sesi yang lalu
Harga emas sedang menghampiri paras tertinggi 10 bulan yang lalu, di sokong oleh dollar yang jatuh mendadak ke paras terendah 16 bulan yang lalu berikutan jangkaan terhadap perubahan kadar faedah Fed semakin pudar, di tambah pula dengan ujian peluru berpandu daripada Korea Utara yang dilepaskan berhampiran utara Jepun hari ini meningkatkan risiko geopolitik di sana.
 Indeks US dollar yang mengukur kekuatan greenback berbanding enam matawang utama yang lain susut semalam sebanyak 0.32%, tutup di paras 92.17
Selain itu yen mengambil kesempatan atas kelemahan dollar dan risiko di semenanjung Korea dengan menolak pasangan matawang USD/JPY jatuh lebih rendah pada sesi Asia hari ini. USD/JPY susut sebanyak 53 pips kepada 108.72 setakat jam 8.15 pagi. USD/CHF pula jatuh sebanyak 0.26% kepada 0.9527.
Kelemahan dollar meningkatkan permintaan terhadap instrumen safe-haven termasuk emas. Kontroversi yang melanda politik Trump turut menjadi kebimbangan para pelabur sehingga mereka semakin ragu dengan kebolehan beliau untuk meneruskan agenda pembaharuan cukainya.
Walau bagaimanapun, keraguan tersebut dijangka akan reda minggu ini berikutan penasihat ekonomi Trump, Gary Cohen cuba meyakinkan para pelabur dengan menyatakan bahawa presiden akan membawa pembaharuan cukai ini dalam dalam siri ucapannya bermula hari Rabu sehingga Jumaat nanti.


RBNZ Putuskan Kadar Faedah Tidak Berubah, Kiwi Melonjak Lebih 50 Pips!

Pasaran Asia hari ini tertumpu kepada keputusan mesyuarat dasar Reserve Bank of New Zealand (RBNZ) yang telah memutuskan untuk mengekalkan kadar faedah tidak berubah pada paras 1.00%.
Berikutan itu, pasangan matawang NZD/USD melonjak lebih 50 pips ke sekitar paras harga 0.64550 sejurus selepas keputusan diumumkan sebentar tadi.
Keputusan yang sudah dijangka ini turut disusuli dengan jangkaan RBNZ untuk lebih dovish dengan membuka peluang kepada pengurangan kadar faedah yang lebih mendalam, memandangkan pertumbuhan ekonomi pada suku pertama mungkin terjejas disebabkan penularan coronavirus.
Bagaimanapun, kenyataan RBNZ yang lebih bernada hawkish telah mengejutkan pasaran apabila bank pusat meramalkan tiada peluang untuk pemotongan kadar faedah pada tahun ini.
 Menurut kenyataan RBNZ, kadar faedah yang rendah telah membantu pekerjaan dan inflasi untuk berada di sekitar paras sasaran mereka.
Pertumbuhan ekonomi dijangka akan bertumbuh dengan cepat pada separuh kedua tahun ini didorong oleh rangsangan monetari dan fiskal serta dari segi perdagangan yang tinggi.
Bank pusat menganggarkan keseluruhan impak terhadap ekonomi New Zealand disebabkan coronavirus atau COVID-19 hanya memberi kesan jangka pendek, di mana ia dapat dilihat pada separuh pertama tahun ini.
RBNZ juga mengakui bahawa beberapa sektor telah terjejas akibat wabak coronavirus termasuk pelancongan, eksport pertanian dan industri pendidikan antarabangsa.
Malah, terdapat risiko bahawa kesan itu akan menjadi lebih besar dan berterusan, tetapi bank pusat mempunyai masa untuk menyesuaikan dasar monetari jika wabak itu masih belum dapat dibendung sehingga akhir separuh pertama tahun ini.


Ulasan Data Ekonomi China Yang Mempengaruhi Sentimen Pasaran Kewangan

Biro Statistik Negara China telah mengeluarkan beberapa data ekonomi penting yang menjadi tumpuan seluruh pelabur pada sesi pasaran Asia pagi ini.
Data utama yang menjadi tumpuan adalah kadar pertumbuhan GDP untuk suku tahun pertama 2019 yang mengkaji nilai kasar pengeluaran produk dan servis di China. Bacaan data adalah positif dengan mencatatkan kadar pertumbuhan di paras 6.4% seperti bacaan data pada suku tahun terakhir 2018 mengatasi ramalan penurunan kepada 6.3% oleh pasaran.
Namun jika dilihat secara lebih mendalam, kadar pertumbuhan tersebut masih kekal di paras terendah sejak krisis kewangan global disebabkan terkesan oleh konflik dagangan antara Amerika Syarikat dan China sebelum ini serta permintaan domestik yang menyusut.
Data seterusnya yang turut menjadi tumpuan pasaran adalah data pengeluaran perindustrian unjuran tahun ke tahun. Bacaan data adalah meningkat tinggi ke paras 8.5% berbanding sebelum ini iaitu pada 5.3% dan juga mengatasi jangkaan kenaikan sekitar 5.6% oleh pasaran.
Data ini menunjukkan jumlah hasil pengeluaran industri di China melibatkan kilang-kilang dan fasiliti pembuatan. Pengeluaran yang tinggi akan memberi kesan positif terhadap kadar inflasi dan mendorong bank pusat China untuk mengetatkan dasar monetari dan risiko polisi fiskal.
 Seterusnya, Biro Statistik Negara China juga turut mengeluarkan laporan data jualan runcit yang mengukur kadar jualan dan perbelanjaan pengguna dalam negara. Bacaan data jualan runcit juga turut meningkat tinggi untuk bulan Mac dengan catatan 8.7% mengatasi jangkaan kenaikan 8.3% oleh pasaran berbanding bacaan 8.2% pada bacaan bulan Februari. Peningkatan pada kadar jualan kali ini adalah tertinggi sejak September 2018 yang lalu.
Secara keseluruhannya, data ekonomi China yang dikeluarkan oleh Biro Statistik Negara China adalah positif dan memberi isyarat pertumbuhan yang baik untuk ekonomi kedua terbesar dunia itu. Ini juga akan membantu meningkatkan lagi keyakinan pelabur untuk aktif dalam pasaran berikutan sentimen pasaran risk-on.
Turut mendapat manfaat susulan data dikeluarkan sebentar tadi adalah dagangan dolar AUD berikutan faktor rakan dagang utama. Pengukuhan Aussie melihatkan harga pada dagangan pasangan matawang AUD/USD melonjak 50 pips mencatatkan paras ketinggian semasa yang baru ke sekitar paras resistance 0.72000.
Sementara sentimen pasaran yang stabil ini bakal menyumbang kepada faktor penurunan pada dagangan dolar USD yang merupakan matawang berstatus safe-haven.
Terus pantau perkembangan ekonomi di China yang sering memberi impak terhadap pasaran kewangan semasa dan turut mempengaruhi dagangan matawang utama yang lain.


Emas Tertekan Pada Rabu Dengan Pengukuhan US Dolar

Harga emas berada hampir dengan paras terendah hampir dua bulan lalu setakat 8.26 pm pada Rabu. Pasaran sedang menunggu maklumat lanjut mesyuarat The Fed bulan lalu dalam laporan minit mesyuarat yang akan dikeluarkan pada pukul 2 pagi Khamis.
Pasaran hadapan emas di Comex ketika ini menunjukkan harga bergerak di sekitar $1,220.32 setakat pukul 8.15 pm tidak jauh dari paras terendah 11 Mei.
The Fed akan mengeluarkan laporan minit mesyuaratnya pagi ini di mana para pelabur mahu mendapatkan lebih banyak klu tentang komitmen bank pusat menaikkan kadar sekali lagi tahun ini. Pasaran juga akan mendapat lebih maklumat tentang perancangan pengurangan penyata imbangan bank pusat ini.
Ketika ini potensi kenaikan kadar faedah pada Disember hanya berada di sekitar 50%.
 Logam berharga emas mengukuh dalam sesi Selasa selepas ketegangan yang dicetuskan oleh Korea Utara menyokong aset safe-haven seperti emas dan Yen.
Selain itu, pemain-pemain pasaran juga akan terus memerhatikan perkembangan terbaru di Timur Tengah di mana Arab Saudi, UAE, Mesir dan Bahrain akan bertemu bagi menentukan sama ada meneruskan sekatan terhadap Qatar ataupun sebaliknya.
Dalam perkembangan lain, dagangan hadapan perak di Comex susut 6.8% kepada $15.94 setakat pukul 8.39 pm.
Kini, US dolar mengukuh dari paras terendah sembilan bulan lalu yang ditunjukkan dalam indeks US dolar. Indeks yang mengukur kekuatan matawang greenback berbanding enam matawang utama yang lain ini berada di sekitar 96.18 naik 0.25% setakat ini.


Analisis GOLD – Gagal Lepasi $1,640, Emas Bakal Susut Hingga $1,600?

Dagangan komoditi emas yang dipengaruhi oleh pergerakan semasa mata wang US dolar dilihat masih suram dengan corak penurunan yang dipaparkan pada carta harga.
Walaupun momentum pengukuhan US dolar dilihat lebih mereda, namun masih lagi menunjukkan pengukuhan yang positif, cuma kurang agresif berbanding minggu lalu.
Justeru, dapat dilihat dagangan emas sedikit ‘bernafas’ semalam, namun tidak berjaya menahan asakan lanjut emas sebelum harga emas sambung susut di sesi New York semalam sehingga dagangan hari ini (Rabu).
Pada carta harga XAU/USD yang mengukur nilai emas berbanding US dolar, harga dilihat menyambung penyusutan semula selepas kenaikan yang dipaparkan sejak sesi Asia semalam terhalang pada rintangan zon 1640.00.
Di sekitar tersebut juga melihatkan harga turut memberi reaksi terhadap paras Moving Average 50 (MA50) pada rangka masa 1 jam di carta XAU/USD. Gagal melepasi halangan tersebut menunjukkan emas masih berada dalam trend bearish.
Penurunan dilanjutkan dari zon 1640.00 tersebut sehingga dilihat melepasi paras terendah dicecah awal minggu sekitar 1621.00 dengan pergerakan harga di sesi Eropah mencecah sekitar 1615.00.
Dengan corak bearish yang dipaparkan, penganalisis menjangkakan penurunan harga bakal diteruskan menuju ke sekitar 1600.00.
 Menjadi tumpuan pada paras tersebut, harga emas akan terus mencatatkan rekod terendah terbaru 2 tahun.
Namun, jika harga membuat kenaikan semula, rintangan pada zon 1640.00 akan kembali diuji sekali lagi selepas gagal melepasinya semalam.
Berjaya melepasi halangan tersebut dan turut menembusi MA50, akan menjadi isyarat perubahan trend bullish buat emas dengan sasaran selanjutnya untuk meningkat menuju zon 1657.00.
Seterusnya, kenaikan lebih tinggi yang diteruskan bakal menuju pula ke zon rintangan yang menjadi tumpuan minggu lalu iaitu pada 1680.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ekonomi Amerika Syarikat Menuju Ke Arah Kemelesetan?

Berhubung perkembangan rundingan dagang antara China bersama Amerika Syarikat (AS), dilaporkan bahawa China tidak membuat sebarang konsesi perdagangan selepas Presiden Amerika Syarikat Donald Trump mengumumkan penangguhan tarif 10% ke atas anggaran $150 bilion barangan import China.
Isu tersebut juga menampilkan Setiausaha Perdagangan AS, Wilbur Ross yang menyatakan masih terlalu awal untuk melihat hala tuju rundingan dagang bersama China.
Trump pada Selasa telah menangguhkan tarikh 1 September untuk pelaksanaan tarif tambahan ke atas pelbagai barangan import China termasuk produk teknologi, pakaian dan kasut, dilanjutkan kepada 15 Disember untuk senarai barangan tertentu.
Dalam usaha untuk memenangi sokongan rakyatnya yang beragama Kristian, pentadbiran Trump telah mengecualikan pengenaan tarif terhadap kitab Bible yang dicetak di China secara kekal.
Kitab Bible tersenarai di antara 25 kategori produk yang dikecualikan pengenaan tarif 10% pada 1 September dan 15 Disember nanti. Antara produk lain dalam senarai pengecualian tarif termasuk kerusi keselamatan kanak-kanak, kren yang digunakan di pelabuhan dan kerja pembinaan, serta beberapa jenis ikan.
 Namun masih terdapat barangan keagamaan peribadi yang diimport dari China dikenakan tarif. Sekitar 60% barangan keagamaan daripada China diimport dari China yang dianggarkan bernilai $11 juta dolar pada tahun lalu, menurut Reuters.
Pihak Amerika dan China turut mengumumkan perbincangan perdagangan akan diperbaharui semula. Berita tersebut memberi sedikit kelegaan bagi peruncit serta kumpulan sektor teknologi ekoran kemelut yang melanda dua ekonomi gergasi dunia tersebut memasuki tahun kedua.
Trump juga menyatakan pada Selasa beliau menangguhkan tarif untuk kepentingan terhadap kadar jualan pada musim perayaan Krismas nanti.
Tindakan penangguhan tarif Trump adalah dilihat memenuhi kegusaran terhadap risiko kemelesetan di pasaran Amerika Syarikat yang menyebabkan kejatuhan terbesar harian sejak Oktober.
Ditambah pula dengan penyongsangan keluk hasil perbendaharaan AS untuk pertama kali sejak 2007 serta pengeluaran perindustrian di China yang tumbuh pada kadar terendah 17 tahun pada Julai, kebarangkalian ke arah kemelesetan semakin meningkat.


EUR/JPY Dijangka Cecah 100 Pips Penurunan Susulan Ucapan Mario Draghi

Sesi pasaran Eropah pada hari ini memberi fokus pada ucapan Presiden Mario Draghi yang menyaksikan penurunan ketara pada nilai dagangan dolar Euro.
Beliau dalam ucapannya menyatakan tindakan penuurunan kadar adalah sebahagian daripada rancangan bank pusat. Jika unjuran tidak menunjukkan sebarang perubahan yang positif, tambahan ransangan adalah diperlukan.
Kenyataan bernada dovish oleh Draghi tersebut telah membuatkan dagangan Euro menjunam berbanding matawang-matawang utama yang lain pada hari ini.
Dapat diperhatikan dagangan Euro berbanding Yen pada carta harga EUR/JPY menjunam ke paras terendah dua minggu memberi respon susulan ucapan dovish Draghi sebentar tadi.
Pada dagangan EUR/JPY semalam, harga kelihatan cuba untuk membuat kenaikan setelah penurunan harga empat hari berturut dari paras tertinggi semasa sebelum ini. Kenaikan tersebut menguji paras resistance MagicR1 pada indicator Moshed Magic Line semalam sebelum kembali turun semula ke paras Magic Pivot.
Dagangan hari ini pula dilihat perlahan pada awal sesi Asia di sekitar paras Magic Pivot 121.815 hari ini sebelum menjunam pada sesi Eropah sehingga melepasi paras support 121.274 (MagicS2) pada indicator Moshed Magic Line hari ini.
Momentum penurunan harga dilihat masih lagi ingin menolak harga ke paras lebih rendah berkemungkinan menuju ke paras support seterusnya pada 120.964 (MagicS3). Paras tumpuan pada 120.800 yang merupakan zon support yang diuji pada awal Jun turut dilihat sebagai destinasi penurunan harga seterusnya.
 Penurunan harga ke paras tersebut bakal mencatatkan sekitar 100 pips pergerakan harga dari paras Magic Pivot hari ini.
Namun jika harga kembali membuat pembetulan harga semula, berkemungkinan kenaikan harga akan menguji paras Magic Pivot hari ini semula namun jangkaan kenaikan harga adalah lemah.
Lihat gambar chart pasangan matawang EUR/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 121.505, 121.274, 120.964.
Paras resistance: 122.046, 122.356, 122.587.
Team INTRADAY menggunakan bacaan dan carta forex dari Broker SaracenMarkets.


Analisis GOLD – Pelabur Resah Lihat Emas Mendatar Di Zon $1,870 Sepanjang Minggu Ini

Tiada perubahan ketara buat dagangan emas sepanjang minggu ini di mana harga bergerak mendatar tanpa memberi petunjuk jelas arah pergerakan seterusnya.
Ini disebabkan pelabur juga masih berhati-hati menilai pandangan Pengerusi Federal Reserve (Fed) Jerome Powell dan ahli-ahli yang lain terhadap dasar monetari yang akan memacu pergerakan mata wang US dolar.
Penutup dagangan minggu lalu telah menyaksikan US dolar berjaya mengukuh semula berikutan laporan data pekerjaan NFP Amerika Syarikat (AS) diterbitkan kukuh.
Situasi tersebut turut memberi kesan kejatuhan harga emas sehingga $100 dari paras tertinggi 10 bulan yang berjaya dicapai pada minggu lalu.
Pada carta harga XAU/USD yang mengukur nilai emas berbanding US dolar telah menyaksikan penurunan ketara yang berlaku penghujung minggu lalu sebelum mendatar pada minggu ini.
Setelah kejatuhan yang berlaku itu, harga emas sejak awal minggu ini dilihat berlegar di zon tumpuan 1870.00 sehinggalah hari ini (Khamis).
Harga bergerak di antara julat paras ketinggian 1886.00 hingga paras 1860.00, namun setelah harga mula berada di atas paras sokongan Moving Average 50 (MA50) pada rangka masa 1 jam di carta XAU/USD sjeak semalam, pelabur mungkin melihat sebagai isyarat awal untuk kenaikan berlaku.
 Sekiranya berjaya memaparkan kenaikan semula, harga dilihat akan menguji rintangan paras 1900.00 yang berada pada zon SBR (support become resistance) tersebut.
Seterusnya, barulah harga dilihat akan kembali menuju semula ke zon rintangan pada ketinggian 1950.00 yang dicapai sebelum ini.
Namun, jika harga jatuh di bawah zon 1870.00, kebarangkalian untuk harga emas susut lebih rendah adalah lebih tinggi.
Penurunan harga dilihat boleh mencecah sehingga ke sekitar 1830.00 yang merupakan antara paras tumpuan harga sebelum ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Terkini: Euro Tiba-Tiba Menguat? Ketidaktentuan Politik Perancis

Eur/Usd tiba-tiba menguat pukul enam petang tadi berikutan perkembangan politik di Zon Eropah, lebih spesifik lagi di Perancis. Hal ini menunjukkan pasaran perlu mengekori secara rapat perkembangan geopolitik di negara tersebut selepas beberapa kali memberi kesan kepada pergerakan pasaran di Eropah dan terbaru pukul enam petang tadi.
Pasangan matawang Eur/Usd menguat dari 1.0514 kepada 1.0543 semasa artikel ini ditulis dan Eur/Jpy menguat ke paras 120.11 kepada 120.55.
Perkembangan terbaru dari Perancis menunjukkan calon Presiden Perancis Emmanuel Macron berada di tangga teratas dalam tinjauan pendapat yang dibuat oleh ‘Odoxa’, yang mana ini adalah kali pertama Macron mendahului selepas tinjauan pendapat sebelum ini beberapa kali berpihak kepada Le Pen.
 Tinjaun tersebut menunjukkan bekas Menteri Ekonomi Perancis, Macron akan memenangi pilihanraya pusingan pertama dengan 27% dan diikuti oleh Marine Le Pen sebanyak 23%. Manakala seorang lagi calon iaitu Francois Fillon dengan potensi kemenangan 19%.
Walaubagaimanapun, jika Fillon yang sedang berhadapan dengan dakwaan terhadap pembayaran kepada ahli keluarganya dikeluarkan dalam persaingan ini, seorang lagi calon dari Parti Konservatif, Juppe berkemungkinan akan mendapat sokongan 26.5% yang akan meninggalkan Le Pen ditempat ketiga.
Dalam senario ini, pilihanraya pusingan kedua berpotensi akan mempertemukan Juppe dan Macron, di mana Le Pen akan kalah dalam pusingan pertama pilihanraya.
Hal inilah yang menyebabkan matawang Euro menguat sebentar tadi yang disebabkan jangkaan kepada kalahnya Le Pen yang berpendirian mahu mengeluarkan Perancis dari Kesatuan Eropah. Dengan kekalnya Perancis di dalam EU sebenarnya akan mengurangkan risiko-risiko ekonomi kepada Perancis seperti yang dihadapi oleh Britain ketika ini.


Apa Jangkaan Untuk EUR/USD Hari Ini, Melonjak Atau Menjunam?

Tumpuan utama pasaran pada hari ini terarah pada persidangan ekonomi di simposium Jackson Hole yang melibatkan ramai ahli-ahli ekonomi dan kewangan, gabenor, Menteri kewangan dari ramai negara seluruh dunia.
Namun, pelabur akan memberi perhatian terhadap ucapan oleh Pengerusi Federal Reserve (Fed), Jerome Powell yang dijangkakan akan memberikan petunjuk bagi rangka kerja baru polisi monetari.
US dolar bergerak lemah dalam pasaran berikutan kewaspadaan pelabur di samping sentimen pasaran yang semakin pulih ekoran perkembangan hubungan AS-China yang turut mendorong penyusutan US dolar.
Jika diperhatikan pergerakan harga pada carta pasangan matawang EUR/USD semalam, harga menunjukkan penurunan sehingga melepasi paras sokongan Moving Average 50 (MA50) pada rangka masa 1 jam.
Namun selepas turun menguji zon support pada julat 1.17800-1.18000, harga kembali melonjak semula lebih 60 pips sehingga melepasi paras sokongan MA50.
 Dengan jangkaan untuk US dolar terus bergerak lemah, harga bakal meneruskan kenaikan menuju paras tumpuan 1.19000 dan juga paras rintangan minggu lalu sekitar 1.19600.
Namun jika ucapan Powell kembali memberikan sokongan untuk US dolar mengukuh, harga bakal menjunam lebih rendah dari zon support semalam dan juga paras terendah minggu lalu.
Zon support pada 1.17200 akan menjadi destinasi tumpuan harga pada penurunan selanjutnya.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pergerakan Terkini Pasaran Forex Setakat Pada Petang Ini

US dollar naik ke paras tertinggi seminggu yang lalu pada Khamis dan pasaran saham pula meleset selepas isyarat pengetatan dasar oleh FOMC pada awal pagi tadi.
Pasaran saham China paling banyak merekodkan penurunan di mana indeks penanda arasnya jatuh ke paras terendah empat tahun yang lalu. Dalam masa yang sama matawang Yuan juga sedang menghampiri paras terendah dua bulan yang lalu.
Perdana Menteri China telah memberi amaran tentang risiko kepada ekonomi daripada perang dagang yang semakin tegang dengan Amerika Syarikat. Bukan itu sahaja, penanda aras utama Asia seperti Nikkei juga merekodkan kejatuhan besar hampir satu peratus pada Khamis.
Dalam perkembangan Brexit di perhimpunan pemimpin-pemimpin EU, Theresa May memberi isyarat bahawa mereka terbuka untuk melanjutkan tempoh transisi setahun lagi untuk menyelesaikan isu-isu yang sukar dipersetujui, khususnya sempadan Ireland.
Dalam masa yang sama ketua perunding EU, Michael Barnier juga berkata lebih banyak masa diperlukan untuk mencapai perjanjian dalam rundingan Brexit.
 Indeks US dollar yang mengukur kekuatan matawang greenback berbanding enam matawang yang lain membuat penurunan 0.05% setakat pada pukul 6.00 petang.
Major pair seperti EUR/USD setakat ini membuat kenaikan 0.21%, di mana GBP/USD didagang meningkat 0.09%. USD/JPY pula jatuh 0.12%, dengan USD/CAD didagang 0.12% lebih tinggi. USD/CHF pula didagang merosot 0.23%. Pair AUD/USD dan NZD/USD masing-masing mencatat kenaikan 0.51% dan 0.34% setakat ini.
Matawang paling kuat setakat ini adalah AUD dan matawang paling lemah adalah CAD. Dengan menggabungkan matawang lemah dan kuat, pair AUD/CAD setakat ini naik sebanyak 0.63%.
Matawang AUD melonjak selepas data pekerjaannya merekodkan data yang bercampur-campur. Namun, kadar pengangguran di Australia berkurangan ke paras terendah enam tahun yang lalu di paras 5% dengan pekerjaan sepenuh masa yang semakin banyak.
Antara data penting yang dikeluarkan pada petang ini adalah data jualan runcit UK yang merekodkan kejatuhan 0.8% berbanding jangkaan penurunan 0.4%. Walaubagaimanapun, GBP dilihat mengukuh ketika ini.